Fedor von Bock: Penggempur Moscow

Panglima Jerman era P3rang Dunia Kedua ini telah membantu Hitler dalam kempen men4kluk Poland (1939) dan Perancis (1940). Ikuti kisah beliau.

Mukadimah

Moritz Albrecht Franz Friedrich Fedor von Bock dilahirkan di Küstrin, timur Jerman pada 3 Disember 1880. Dilahirkan di kalangan golongan aristokrat Jerman, beliau mengikut jejak ayahnya, Karl von Bock yang merupakan seorang komander divisyen ketika P3rang Franco-Prussia (1870-1871). Ayah saudaranya merupakan ketua staf tentera Empayar Jerman ketika P3rang Dunia Pertama iaitu Erich von Falkenheyn.

Seawal usia 8 tahun, Fedor von Bock dihantar ke akademi tentera di Berlin dan ditauliahkan sebagai Leftenan Muda (Leutnant) pada 1897. Beliau melanjutkan pelajaran ke Berlin War Academy pada 1908 dan mula mengenali beberapa bakal panglima-panglima hebat Jerman seperti Gerd von Rundstedt dan Franz Halder.

P3rang Dunia Pertama

Ketika P3rang Dunia Pertama, beliau memimpin sebuah batalion dan berjaya dianugerahkan pingat Pour le Merite (antara pingat paling rare di Jerman).

Selepas Jerman tewas pada P3rang Dunia Pertama, beliau menjadi antara 100,000 anggota yang dibenarkan untuk kekal dalam Angkatan Bersenjata Jerman (Reichswehr). Angkatan ini diadakan selaras dengan Perjanjian Versailles yang membenarkan Jerman mempunyai angkatan tentera yang minima dan kecil.

Pada 1920an, beliau dan beberapa orang pegawai tentera atasan Jerman membentuk sebuah organisasi dipanggil Black Reichswehr, sebuah organisasi bayangan untuk mengelakkan Jerman melanggar Artikel 5, Perjanjian Versailles.

Organisasi ini bertanggungjawab dalam membvnuh spy dan mata-mata musuh. Selain itu, organisasi ini juga membolehkan Jerman untuk membentuk askar bayangan yang bertopengkan pekerja. Oleh itu, jumlah tentera Jerman secara tidak langsung telahpun melebihi 100,000 anggota.

Berkhidmat di bawah Hitler

Ketika Adolf Hitler mengambil tampuk pemerintahan Jerman pada 1933, beliau mula secara senyap menubuhkan sebuah angkatan bersenjata Jerman (Wehrmacht) yang lengkap.

Hanya pada tahun 1935, baru lah heboh satu dunia yang Jerman kini boleh merekrut lebih 100,000 orang tentera. Walaupun ia jelas melanggar Perjanjian Versailles, namun British dan Perancis tidak langsung mengambil tindakan. Terhadap Jerman.

Bock merupakan salah seorang panglima yang dipilih oleh Hitler untuk memimpin tentera di timur Jerman. Walaupun Bock merupakan seorang monarkis, namun Hitler kagum dengan sifat dan keberanian beliau.

“Tiada siapa yang boleh mengajar dan menyuruh tentera Jerman m4ti untuk Fatherland seperti von Bock” – Hitler.

Selepas dinaikkan pangkat ke General der Infantrie, Bock ditugaskan untuk memimpin tentera Jerman dalam men4kluk Austria secara aman pada 1938 selepas peristiwa Anchluss (menyatukan Austria kedalam Jerman).

Beliau juga terlibat dengan pen4klukan Jerman terhadap Czechoslovakia pada hujung tahun tersebut. Atas kejayaan ini, Hitler menaikkan pangkat beliau kepada Colonel-General (Generaloberst).

P3rang Dunia Kedua

Pada 1 September 1939, Hitler meny3rang Poland dan terjadinya P3rang Dunia Kedua. Bock dipilih sebagai komander ketumbukan tentera iaitu Army Group North. Tentera-tentera beliau diletakkan di bahagian utara s3rangan dengan objektif untuk menusuk masuk ke ibu kota Warsaw. Manakala dirusuk kanan beliau dijaga oleh Generaloberst Gerd von Rundstedt yang memimpin Army Group South.

Akibat daripada ketidak-sediaan tentera Poland untuk menangkis s3rangan Jerman, tentera pimpinan Bock men4kluk Warsaw pada 28 September 1939. Pada 17 September, tentera Soviet pula meny3rang Poland dari arah timur sebelum Poland jatuh sepenuhnya pada 6 Oktober 1939.

Pada 6 Mei 1940, khidmat Bock sekali lagi diperlukan di medan barat iaitu di France. Beliau dipilih oleh Hitler untuk memimpin Army Group B dengan komposisi 6th Army dan 18th Army. Beliau ditugaskan untuk membuat s3rangan ke atas Belanda dan Belgium sebelum menusuk masuk ke utara Perancis. Seterusnya bertemu dengan pasukan Army Group A pimpinan Gerd von Rundstedt yang menusuk dari hutan Ardennes.

Dengan bantuan Luftwaffe dan taktik Blitzkrieg kereta kebal panzer, Jerman berjaya menawan Perancis pada 22 Jun 1940.

Bock yang merupakan seorang monarkis menjadi tetamu kerap kepada bekas Maharaja Jerman iaitu Wilhelm II yang ketika itu menetap di Doorn, Belanda. Hitler begitu kurang senang dengan tindakan Bock ini namun disebabkan oleh kebijaksanaan beliau memimpin tentera, Hitler membiarkan sahaja tindakan beliau.

Pada 19 Julai 1940, Hitler telah mengadakan majlis pemakaian pangkat kepada 12 orang panglima Jerman yang telah berbakti dalam “kemenangan agung terhadap Perancis”. Kesemua 12 orang tersebut dianugerahkan pangkat kepada Field Marshal;

– Fedor von Bock (komander Army Group B)

– Gerd von Rundstedt (komander Army Group A)

– Wilhelm von Leeb (komander Army Group C)

– Wilhelm Keitel (Panglima Angkatan Tentera)

– Walther von Brauchitsch (Panglima Tentera Darat)

– Albert Kesselring (komander Armada Udara 2)

– Erhard Milch (Ketua Setiausaha Kementerian Udara)

– Hugo Sperrle (komander Armada Udara 3)

– Gunther von Kluge (komander 4th Army)

– Erwin von Witzleben (komander 1st Army)

– Walther von Reichenau (komander 6th Army)

– Wilhelm List (komander 12th Army)

Field Marshal Hermann Goering (Panglima Tentera Udara) walaubagaimanapun juga dianugerahkan pangkat yang lebih tinggi iaitu Reichsmarschall untuk membuatkan beliau lebih senior daripada panglima-panglima yang lain dan juga atas dasar kepentingan politik Hitler.

S3rangan Ke atas Soviet Union

Bock amat risau jiga Hitler mengambil keputusan untuk meny3rang ‘gergasi’ Soviet Union. Hitler menjelaskan kepada Bock bahawa sumber p3rang yang Jerman miliki amat cukup untuk menumbangkan gergasi berkenaan.

Tambahan pula, Soviet pada ketika itu rapuh akibat pembvnuhan-pembvnuhan yang dilakukan Stalin sekitar 1936 hingga 1939. Lihatlah betapa teruknya prestasi tentera Soviet ketika berp3rang dengan Finland (P3rang Musim Sejuk 1939-1940).

Oleh itu, Bock menerima penjawatan baru beliau di medan timur dan bersiap sedia untuk berp3rang dengan Soviet Union. Beliau kini memegang jawatan komander Army Group Center yang memiliki 4th Army (von Kluge), 9th Army (Strauss), Armada Udara 2 (Kesselring), 2nd Panzer Army (Guderian) dan 3rd Panzer Army (Hoth).

Pada 22 Jun 1941, Jerman mengisytihar p3rang terhadap Soviet Union. Bock bersama-sama Army Group Center meny3rang barisan hadapan tentera Soviet yang lemah dipimpin oleh Soviet Marshal Semyon Timoshenko.

Seminggu selepas s3rangan, Bock seperti tidak percaya apabila tentera Jerman telah menusuk sangat jauh kedalam wilayah Soviet. Tentera Panzer Guderian dan Hoth menusuk masuk kedalam kedudukan musuh dengan bantuan Armada Udara 2 pimpinan Kesselring.

Formula s3rangan Blitzkrieg Jerman adalah mudah;

Bock mengarahkan agar panzer-panzer Jerman melalui sahaja bandar-bandar supaya dapat di ‘cut-off’ daripada menerima sebarang bantuan. Kemudian bandar tersebut akan dibedil dengan artileri dan Luftwaffe sebelum infantri datang untuk membersihkan dan menawan bandar-bandar tersebut.

Selepas 2 minggu, Army Group Center pimpinan Bock telah mara 480 batu dan menawan bandar bandar penting Soviet seperti Brest-Litovsk, Pskov, Novgorod, Mogilev, Minsk dan Vitebsk. Pada 17 Julai 1941, tentera Bock telah menawan Smolensk iaitu “Pintu Gerbang Ke Moscow”. Bock mara dengan sangat pantas sehingga membimbangkan Adolf Hitler dan Walther von Brauchitsch (Panglima Tentera Darat.

Alangkah terkejutnya Hitler dan Brauchitsch apabila Bock meminta kebenaran untuk menggempur masuk Moscow pada Julai 1941. Hal ini walaupun dipersetujui oleh Brauchitsch tetapi dilarang oleh Hitler yang risau rusuk kiri dan kanan Bock terlalu terdedah. Mana tidaknya, Army Group North pimpinan von Leeb masih lagi berhempas pulas untuk menuju ke objektif mereka iaitu Leningrad.

Situasi yang sama juga berlaku kepada Army Group South pimpinan von Rundstedt dimana mereka masih bergelut untuk menawan Kiev yang pada ketika itu mempunyai komposisi tentera yang sangat besar yang tiada daya untuk Rundstedt melakukan taktik Blitzkrieg.

Hitler mengarahkan Bock untuk berhenti di Smolensk sehingga situasi Leeb dan Rundstedt dapat diatasi. Hitler juga mahu tentera Soviet yang masih lagi terp3rangkap di bandar-bandar akibat Blitzkrieg ‘dibersihkan’ dahulu sebelum mara ke Moscow.

Bock sangat terkilan apabila Hitler mengarahkan 2nd Panzer Army (Guderian) untuk membantu Rundstedt menawan Kiev manakala 3rd Panzer Army (Hoth) untuk membantu Leeb menawan Leningrad. Walaubagaimanapun, Bock akur dan membuat posisi pertahanan di Smolensk sehingga Guderian dan Hoth selesai dengan objektif masing masing.

Hasilnya, Rundstedt berjaya menawan Kiev dan mengambil 700,000 tentera Soviet sebagai tawanan. Leeb pula walaupun tidak berjaya menawan Leningrad, berjaya mengepung bandar tersebut selama 900 hari.

Akhirnya, Hitler memberi lampu hijau kepada Bock untuk melakar pelan s3rangan ke atas Moscow. Beliau juga memulangkan semula 2nd Panzer Army (Guderian) dan 3rd Panzer Army (Hoth, kemudian digantikan oleh Reinhardt) serta menambah lagi kapasiti tentera Bock iaitu 4th Panzer Army (Hoepner) dan 2nd Army (von Weichs) menjadikan jumlah keseluruhan Army Group Center ialah 1,929,000 anggota tentera.

Menggempur Moscow

Pada pandangan Bock dan ramai lagi panglima-panglima Jerman, menawan Moscow sudah cukup untuk menjatuhkan kerajaan Soviet Union. Hitler membalas bahawa “hanya otak yang reput je yang fikir macam tu”.

Dalam strategi pemikiran Hitler, Soviet Union akan tumbang jika Jerman menawan ekonomi Soviet yang berada di selatan wilayah berkenaan. Di sana, banyak hasil bumi seperti minyak, arang, makanan yang boleh diperolehi untuk membantu keperluan pep3rangan Hitler.

Namun, orang-orang seperti Bock mahu pendekatan yang pendek dalam misi menjatuhkan Soviet Union. Beliau mahu tenteranya menggempur terus dan menawan Moscow. Hal ini kerana Moscow merupakan hub atau ‘center’ kepada kerajaan Soviet.

Jika, Moscow ditawan pentadbiran, pengangkutan jalan, ketenteraan akan lumpuh. Lihatlah peta Moscow ketika itu. Setiap jalan-jalan di seluruh Soviet Union akan berpaksikan Moscow. Oleh hal yang demikian, Bock yakin jika Moscow ditawan, Jerman akan dapat menguasai seluruh Soviet Union dengan mudah.

Namun Hitler berkeras untuk melewat-lewatkan s3rangan ke atas Moscow. Beliau berkata, frontline Leningrad dan Kiev masih lagi belum stabil. Setelah stabil barulah s3rangan ke atas Moscow akan dibuat.

Jelasnya lagi, Napoleon pernah menawan Moscow ketika P3rang Perancis-Rusia 1812 dan Rusia masih lagi berdiri. Hal ini kerana Napoleon tidak memusnahkan sepenuhnya angkatan tentera Rusia yang berkampung di selatan dan utara Rusia.

Bock menjelaskan bahawa, tentera Jerman memerlukan Moscow untuk berkampung ketika musim sejuk menjelang tiba. Jika tidak menawan Moscow dengan segera, tentera Jerman akan m4ti kesejukkan dan kelaparan di luar Moscow.

Hitler berhujah bahawa tentera Soviet lebih sanggup membakar Moscow sama seperti taktik ‘bumi hangus’ (scotched earth policy) yang dilakukan oleh tentera Rusia ketika mereka membakar Moscow pada 1812 untuk mengelakkan tentera Perancis berehat di kota berkenaan ketika musim sejuk.

Maka, Hitler berpendapat jika dapat menawan Kiev di selatan dan memusnahkan ketumbukan tentera Soviet di utara, tentera Jerman akan dapat bersenang-lenang ketika musim sejuk tiba.

Bock akhirnya terdiam. Beliau tahu terdapat banyak keberangkalian jika berp3rang dengan Soviet Union. Bock sedar terdapat pro dan kontra jika Moscow ditawan dahulu sebelum menstabilkan keadaan di utara dan selatan.

Akhirnya, selepas berjaya menstabilkan kedudukan tentera Jerman di utara dan selatan, Hitler memberi lampu hijau kepada Army Group South pimpinan Fedor von Bock untuk melancarkan s3rangan ke atas Moscow. Kod rahsia operasi untuk s3rangan adalah ‘Operation Typhoon’.

Berada di tempat Field Marshal Fedor von Bock bukanlah sesuatu yang mudah. Beliau terpaksa organize hampir 2 juta tentera Jerman. Dalam s3rangan ke atas Moscow, beliau meletakkan 4th Army (Kluge) dan 3rd Panzer Army (Reinhardt) untuk menusuk Moscow dari utara. 2nd Army (Weichs) dan 4th Panzer Army (Hoepner) akan menusuk di tengah dan 2nd Panzer Army (Guderian) akan menusuk dari arah selatan.

Pada 30 September 1941, Operation Typhoon dilancarkan. Bock mahu Moscow ditawan pada 7 November sebelum musim sejuk tiba. Ia juga merupakan tarikh Revolusi Rusia. S3rangan awal dilakukan oleh tentera panzer Guderian yang menawan Vyazma, iaitu pekan terakhir sebelum Moscow pada 3 October. Kemudian, diikuti dengan tentera-tentera Jerman yang lain. Selepas itu, mimpi ngeri berlaku.

Hujan mula membadai permukaan tanah serta laluan-laluan. Keadaan tanah menjadi sangat tidak sesuai untuk kenderaan motorkar dan panzer. Ini melambatkan lagi perjalanan tentera Jerman untuk ke Moscow. Ditambah pula dengan asakan demi asakan oleh barisan pertahanan tentera Soviet.

Semakin jauh, tentera Jerman meny3rang, semakin sakit mereka dibuatnya. Pertahanan Soviet semakin lama semakin kuat ketika menghampiri Moscow.

Rupa-rupanya pertahanan Soviet ini telah dirangka oleh – tidak lain tidak bukan – General Georgy Zhukov. Beliau dipanggil oleh Stalin untuk menguruskan pertahanan di pekeliling Moscow. Kejayaan beliau menangkis s3rangan tentera Jerman di Leningrad membuatkan Stalin tertarik dengan panglima berkenaan. Zhukov juga memberi jaminan bahawa Moscow tidak akan jatuh dan Stalin tidak harus meninggalkan Moscow. Stalin akur.

Perjalanan Field Marshal von Bock masih belum berakhir. Army Group Center pimpinannya membedil satu-satu lingkaran pertahanan yang dibuat oleh Zhukov. Bock mengaku bahawa Zhukov merupakan hantu yang mengigaui s3rangan tentera Jerman terhadap Moscow.

Semakin lama Bock mengambil masa untuk ke Moscow, semakin susahlah beliau dibuatnya. Musim sejuk hampir tiba. Tanah yang basah akibat hujan lebat sejak kebelakangan ini sudah mula membeku. Inilah dia malapetaka untuk Bock.

Bekalan minyak, peluru dan makanan sudah nak habis. Bock sudahpun kehilangan 35,000 orang serta 250 kereta kebal dan artileri. Hampir kesemua motorkar tentera Jerman lenyap di dalam selut akibat hujan lebat.

Walaubagaimanapun, s3rangan tetap diteruskan. Selepas menawan pekan Kaluga, tentera pimpinan von Bock cuma tinggal 40km sahaja dari ibu kota Moscow. Namun, Hitler semakin tidak sabar. Hitler mahukan s3rangan drastik dan mengugut Bock supaya ikut jadual yang diberikan. Hitler mahukan Moscow dan semestinya Bock mahukan perkara yang sama.

Bock menekan panglima-panglima bawahannya supaya terus maju ke hadapan walaupun begitu banyak masalah teknikal yang dihadapi. Kluge melaporkan bahawa tentera dibawahnya kekurangan baju sejuk dan tidak berdaya untuk meny3rang.

Guderian pula melaporkan kereta kebal panzer langsung tidak boleh bergerak kerana tidak ada minyak dibekalkan. Artileri-artileri Soviet terus membedil jalan-jalan yang tentera Jerman lalui untuk ke Moscow, menyukarkan lagi keadaan.

Memasuki bulan November, suhu dilaporkan sudah mencapai bawah -28 darjah Celcius. Baju sejuk masih belum lagi tiba di barisan hadapan menyebabkan ramai m4ti kesejukkan. Guderian melaporkan bahawa 70 peratus unit yang terbvnuh dibawahnya bukan akibat s3rangan musuh tetapi akibat cuaca sejuk melampau (frost bite).

Pada 20 November, Bock memindahkan markasnya ke hadapan dan melawan pos artileri berdekatan. Di sana, beliau melihat sendiri bangunan-bangunan kota Moscow. Beliau juga terbang ke ruang udara Moscow bersama Kesselring untuk melihat keadaan dari atas.

Bock sudah betul-betul berada di pintu masuk Moscow. Beliau hanya perlu membuka sahaja pintu tersebut. Namun, setiap kali beliau ingin membuka, semakin kuat tekanan yang diberikan musuh. 4th Panzer Army sudah berada di utara Moscow. 2nd Army sudah berada di Stesen Metro bahagian barat Moscow. Dari situ, beberapa unit Jerman sudah boleh nampak menara Kremlin di hadapan mata mereka. Bock yakin Moscow boleh ditawan.

S3rangan balas General Zhukov

Pada 6 Disember, dibawah suhu -45 darjah Celcius, Zhukov melancarkan s3rangan balas ke atas 2nd Panzer Army (Guderian) di sebelah selatan. Zhukov membawa masuk 1 juta tentera segar dari Siberia ke Moscow dan meny3rang kedudukan-kedudukan lemah tentera Jerman di sekitar Moscow. Tentera-tentera Siberia ini dilengkapi dengan pakaian sejuk dan latihan musim sejuk membedil tentera Jerman yang kesejukan merangkak ke arah Moscow.

Berita ini amat mengejutkan Bock kerana s3rangan balas Zhukov ini berskala besar. Tentera dibawahnya yang selama ini perlahan-lahan mara ke Moscow hanya menerima s3rangan-s3rangan kecil sahaja dari tentera Soviet. Tetapi kali ini, mereka tidak lagi merangkak tetapi berlari lintang-pukang meninggalkan posisi mereka. Tentera Jerman berundur secara mendadak. Kereta kebal T-34 dan KV-1 Soviet membedil kedudukan tentera Jerman.

“Armor T-34 dan KV-1 milik Soviet terlalu tebal sehingga tidak boleh di tembusi oleh Panzer IV muncung pendek milik tentera Jerman. Hanya tembakkan ke arah belakang kereta kebal berkenaan sahaja yang mampu memusnahkan mereka” – Heinz Guderian.

“Saya sudah menekan Pemerintah Tertinggi untuk meny3rang musuh ketika mereka sedang terduduk. Kita dah boleh memusnahkan musuh pada musim panas lepas. Musnahkan mereka secara menyeluruh. Pada bulan Ogos yang lepas, jalan ke arah Moscow terbuka luas – sangat luas. Terdapat rongak di situ. Kita sepatutnya dah ada di tengah kota Moscow dengan kemenangan mutlak. Pemimpin atasan membuat kesilapan besar dengan mengarahkan saya membuat posisi pertahanan ketika itu. Sekarang kita semua akan membayar kesilapan tersebut.” – Fedor von Bock.

Bock kemudiannya mengarahkan tentera Jerman untuk berundur. Kini, mereka sudah berundur sejauh 80 km. Maka, itu lah kali terakhir tentera Jerman melihat Moscow. Bock merupakan komander Jerman yang pertama dan terakhir yang meny3rang kota berkenaan.

Pada 16 Disember, beliau diberhentikan oleh Hitler atas kegagalannya menawan Moscow.

Selepas Moscow

Pada Mei 1942, Field Marshal von Bock diberi peluang sekali lagi oleh Hitler untuk memimpin Army Group South yang ketika itu sedang bersiap-siap untuk meny3rang ke Stalingrad. Kebijaksanaan Bock dihorm4ti oleh Hitler yang telah memenangi banyak pertempuran sebelum itu.

Di bawah Bock, beliau berjaya menawan Kharkov, hub industri terbesar di Ukraine. Namun, semakin hampir mereka ke Stalingrad, semakin banyak pertelingkahan di antara beliau dan Hitler. Ia semakin parah apabila Hitler membuat keputusan untuk membahagi dua Army Group South – Army Group A dan Army Group B.

Objektif asal Army Group South adalah untuk menawan minyak di Caucasus. Hitler mengarahkan Army Group A (pimpinan Wilhelm List) untuk menawan minyak di Caucasus manakala Army Group B (pimpinan Bock) untuk bergerak menuju ke Stalingrad.

Bock menegaskan idea gila ini tidak akan menjadi kerana tentera Jerman terpaksa menghadapi masalah supply dan lojistik yang sangat kronik. Amarah Bock menjadi-jadi apabila beliau mengherdik Hitler ketika mesyuarat pada 12 Julai 1942. Beliau terus dipecat Hitler dan digantikan dengan Maximilian von Weichs.

“Aku dah tidak boleh bekerja dengan orang begini” – Fedor von Bock.

Jenayah P3rang

Sebagai komander p3rang, Fedor von Bock tidak lari daripada melakukan kesalahan. Beliau menjalankan arahan yang melanggar Perjanjian Geneva dengan mengarahkan pembvnuhan tawanan p3rang Soviet pada 1941.

Walaupun begitu, pembvnuhan yang dibuat sejajar dengan arahan yang dikeluarkan Hitler sebelum s3rangan ke atas Soviet bertarikh 6 Jun 1941. Arahan yang diberi nama Comissar Order itu menulis bahawa semua pegawai-pegawai Soviet yang ditahan perlulah dibvnuh kerana disyaki menjadi komisar Komunis.

Tetapi Bock juga terkenal dengan panglima yang menulis surat mengecam penganiayaan dan kekurangan makanan yang diberikan kepada tawanan p3rang. Namun, kerosakkan telahpun dibuat. Sudah ramai tawanan p3rang m4ti dibawah pimpinan beliau.

Bock juga dilaporkan menerima rasuah daripada Hitler sendiri. Taktik rasuah Hitler ini digunakan untuk membeli kesetiaan panglima-panglimanya. “Hadiah” berbentuk duit ini biasanya disogok dalam jumlah 150,000 hingga 40 juta Reichsmarks. Bock merupakan salah seorang komander yang menerima “hadiah” ini.

Epilog

Fedor von Bock terbvnuh pada 4 Mei 1945, iaitu lima hari sebelum tentera Jerman menyerah kalah. Beliau dis3rang oleh Royal Air Force British pada pagi 3 Mei ketika dalam perjalanan ke utara untuk bertemu dengan Grand Admiral Karl Doenitz (Presiden Jerman, ketua negara selepas kem4tian Hitler). Tujuan Bock untuk bertemu dengan Doenitz adalah untuk menunjukkan taat setia kepada pemimpin Jerman yang baru.

Beliau dikebumikan di sebuah gereja di Lensahn, utara Jerman.

RUJUKAN:


Makna Dan Seni Di Sebalik Pembuatan Ketupat

Bila tiba je raya, pasti ketupat sama ketupat nasi ataupun ketupat palas sentiasa menjadi hidangan utama orang Melayu. Ketupat yang dimakan bersama-sama rendang daging dan ayam masak merah menjadi santapan kegemaran ramai tatkala menziarahi sanak saudara. Tapi kenapa orang Melayu menjadikan ketupat sebagai trademark pada hari raya, tiada makanan lain ke?

Sebenarnya kehadiran ketupat sebagai juadah utama ada makna dan seni sendiri. Bermaksud orang Melayu bukan suka-suka makan ketupat ketika hari raya. Jadi apa makna dan seni di sebalik pembuatan ketupat?

Mula-mula kita pergi kepada nama terlebih dahulu. Nama ketupat dikatakan berasal daripada perkataan bahasa Jawa iaitu lepat yang membawa “kesalahan”.Tradisi makan ketupat pada pagi raya adalah simbolik kita dapat membersihkan diri daripada dosa dan kesalahan. Dalam bahasa Sunda pula, ketupat dikatakan berasal daripada perkataan kupat yang membawa maksud mengumpat. Dengan membaham ketupat, kita akan dapat menahan diri daripada mengata orang lain dan berbuat jahat.

Seterusnya adalah bentuk segi empat ketupat adalah merujuk kepada kiblat papat limo pancer. 4 bucu yang ada di ketupat dikatakan sebagai lambang 4 arah mata angin iaitu timur, barat, utara dan selatan. Kesemua arah mata angin ini tertumpu kepada satu pusat dan jika salah satunya hilang, alam akan musnah.

Sama macam ketupat, kalau dibuat dengan sambil lewa sehingga hilang satu bucu pasti orang tak nak makan. 4 bucu itu juga boleh diertikan dengan 4 jenis nafsu dalam tradisi jawa iaitu amarah, aluamah, supiah, dan mutmainah. Nafsu-nafsu inilah yang perlu kita lawan ketika berpuasa. Dengan menghentam ketupat tanpa pedoman, kita seseolah mampu menundukkan nafsu tersebut dengan mudah.

Sekarang kita pergi kepada proses membuat ketupat. Asas pembuatan ketupat adalah dengan masukkan beras ke dalam bungkusan yang dibuat menggunakan daun kelapa. Selepas itu akan direbus dalam tempoh masa yang tertentu sehingga masak sepenuhnya. Kebiasaanya, ramai orang diperlukan dalam penghasilan ketupat. Secara tidak langsung, hubungan yang erat akan dibentuk melainkan anda gila buat ketupat sorang-sorang.

Siap sahaja masak, ketupat akan dimakan dengan makanan yang bersantan seperti rendang, kari dan kuah lodeh. Kenapa tak makan kosong sahaja? Makan dengan kuah bersantan itu sebenarnya ada maksud iaitu hubungan antara kita dengan orang lain yang tidak akan pernah renggang. Cuba makan ketupat tanpa lauk, mesti rasa tawarkan? Begitulah hidupku tanpamu di sisi.

Di samping itu, ketupat sangat sinonim dengan daun kelapa muda. Kenapa tak buat pakai daun pisang atau daun-daun yang lain? Daun kelapa muda yang berwarna hijau kekuningan kuning setelah direbus diertikan sebagai hati yang suci. Beras pula adalah lambang kepada nafsu sebab kita sendiri bila dapat nasi cicah belacan dengan ikan goreng, terus makan macam kena rasuk jembalang. Jadi ketupat itu sendiri adalah simbolisme kepada kemampuan hati kita mengawal nafsu yang sedang bergelora. Apabila daun kelapa dibuka, maka kita akan makan nasi di dalamnya sehingga lupa diri dan kekenyangan.

Akhir sekali adalah ketupat memang sinonim dengan warna putih dan hijau kekuningan. Sekali imbas macam tak ada maksud apa-apa pun sebab nasi memang warna putih dan daun kelapa apabila direbus akan berwarna hijau kekuningan. Tetapi itupun ada maksud tersendiri iaitu keinsafan selepas memohon keampunan dan alam semula jadi sebagai rasa kagum kepada alam ciptaan tuhan Yang Esa. Jadi dengan merenung ketupat sahaja akan mampu terbitkan rasa insaf dan bersyukur terhadap tuhan.

Kesimpulan, masyarakat kepulauan Melayu memang terkenal dengan maksud-maksud tersirat. Mungkin selama ini orang cuma anggap kita hanya menjadikan pantun dan peribahasa sebagai wadah untuk bermetafora. Tapi sebenarnya, makanan seperti ketupat pun mampu dimetaforakan sehingga membawa banyak nilai. Sayangnya semakin sukar untuk melihat ketupat ketika hari raya kerana sudah digantikan dengan nasi impit. Apa-apapun teruskan amalan melantak ketupat kerana itu adalah tanda kita bersyukur.

RUJUKAN:

Kapol Multimedia. (2019, Mei 22). Makna ketupat ternyata dalam. Dipetik daripada https://kapol.id/makna-ketupat-ternyata-dalam/

Mhd Nor Osman, Norhasandi Mat dan Mohd Khairul Azahari Abdul Rani. (2016). The elements of culture values on Malay traditional food wrapping: ketupat. Ideology Journal, 1(2), 118-132. https://ir.uitm.edu.my/id/eprint/33466


Fakta Dan Kisah Di Sebalik Tabir Filem Semerah Padi (1956)

Filem SEMERAH PADI adalah sebuah naskah mahakarya dari Allahyarham Tan Sri P.RAMLEE. Di dalam filem ini P.RAMLEE telah mengubah cara dan teknik pengarahannya dengan menerapkan nilai-nilai agama Islam dan adat resam budaya Melayu. Boleh dikatakan hampir keseluruhan plot penceritaan di dalam filem ini P.RAMLEE memperlihatkan nilai-nilai tersebut. P.RAMLEE juga berjaya membuat kelainan dari sudut sinematografi, komposisi kamera dan penyuntingan untuk filem SEMERAH PADI. Mungkinkah filem ini merupakan filem Melayu pertama di dalam sejarah yang memperlihatkan babak suara Azan berkumandang?

FAKTA

1. Filem kedua arahan P.RAMLEE selepas PENAREK BECHA. Penggambaran bermula pada bulan Februari 1956 dan telah diedarkan pada bulan Julai 1956.

2. Filem kedua NORDIN AHMAD memegang peranan sebagai hero selepas gagal dalam filem PERMATA DI PERLIMBAHAN.

3. Cerita asal ditulis oleh OMAR ROJIK dengan judul LONG BATIH. Kemudiannya ditukar pula menjadi PUKAU, dan akhir sekali ke SEMERAH PADI. P.RAMLEE telah mengolah hampir keseluruhan isi cerita itu.

4. Dalam cerita asal OMAR ROJIK, beliau bayangkan Kampung SEMERAH PADI bertempat di Acheh, Sumatera (tempat asal usul ayahanda P.RAMLEE).

5. OMAR ROJIK juga menulis dalam cerita asalnya, ketiga-tiga watak utama iaitu Taruna, Aduka dan Dara telah mati di dalam filem ini. Dara dibunuh oleh Taruna kerana mencurangi cintanya, manakala Taruna dan Aduka terbunuh di dalam pertarungan sesama sendiri. Tetapi P.RAMLEE telah menukar corak cerita itu kepada apa yang boleh kita tonton di dalam filem SEMERAH PADI pada hari ini.

6. Sebelum penggambaran bermula, Run Run Shaw telah berbincang dengan P.RAMLEE supaya menghasilkan sebuah filem yang luarbiasa dari segi background, penceritaan, senimatografi dan komposisi kamera.

7. Di dalam SEMERAH PADI P.Ramlee mengambil beberapa asas babak berdasarkan ilham pengarahan dari filem-filem arahan AKIRA KORUSAWA seorang pengarah tersohor dari Jepun. Salah satunya filem ROSHOMON.

8. SEMERAH PADI dibikin untuk bertanding di Pesta Filem Asia ke-3 yang telah diadakan di Hongkong pada tahun 1956. Ia telah dicalonkan bersama filem HANG TUAH yang telah memenangi Anugerah Muzik Terbaik. Manakala SEMERAH PADI tidak memenangi sebarang anugerah kerana pihak juri berpendapat bahawa filem itu terlalu sensitif dengan keagamaan.

9. Semasa penggambaran, seniwati SA’ADIAH baru sahaja lepas pantang dari melahirkan anak sulungnya.

10. Art Direction atau Pengarahan Seni diterajui oleh J.S. ANTHONY tetapi kebanyakan props dan set dalam Kampung SEMERAH PADI direka oleh Penolong Pengarah S.SUDARMADJI

11. Dialog dan kata-kata hikmah juga adalah hasil ciptaan S.SUDARMADJI.

12. Tarian-tarian dalam filem ini dikoreograf oleh NORMADIAH

13. Babak pergaduhan dan persilatan dikoreograf oleh MALIK SUTAN MUDA.

14. Kesemua lagu dicipta oleh P.RAMLEE manakala gurindamnya ditulis oleh JAMIL SULONG.

15. Terdapat 5 buah lagu dalam filem ini iaitu Semerah Padi (P.RAMLEE & suara latar), Lenggang Kangkung Baru (SALOMA & suara latar), Makan Sireh Di Semerah Padi (P.RAMLEE), Sekapur Sireh Seulas Pinang (SALOMA) dan Putus Kasih Di Semerah Padi (MOMO LATIF).

16. Terdapat sebuah babak lagu iaitu Putus Kasih Di Semerah Padi yang telah dibuat penggambaran dalam WARNA! Babak itu kemudiannya dipotong terus sebelum ditayangkan di TV. Semasa ditayangkan di panggung, ada juga peminat yang sempat menonton babak itu.

17. Babak warna itu dilakonkan oleh SA’ADIAH ketika menyanyikan lagu Putus Kasih Di Semerah Padi – babak sebelum beliau pengsan apabila melihat pergaduhan.

18. Semasa ‘screentest’ untuk watak Dara, SA’ADIAH bukannya pilihan utama. 3 orang seniwati telah di screentest iaitu HASNAH RAHMAN, SERI DEWI dan MISLIA. LATIFAH OMAR menarik diri sebab baru saja mendirikan rumahtangga dengan RAHMAT ALI. Begitu juga dengan MISLIA yang baru sahaja berkahwin. Akhirnya, Shaw Brothers terpaksa mencadangkan SA’ADIAH yang baru saja lepas pantang dari melahirkan anak sulongnya.

19. Filem ini berjaya melonjakkan nama NORDIN AHMAD sehingga beliau diangkat sebagai pelakon berkarisma besar di zaman itu.

20. NORDIN AHMAD telah mengejutkan P.RAMLEE dan Penolong Pengarah S.SUDARMADJI apabila datang ke lokasi tanpa membawa sebarang skrip. Ini kerana beliau telah berjaya menjiwai setiap isi kandungan yang terkandung di dalam skrip tersebut disamping beliau juga telah berjaya menguasai setiap babak yang ada di dalam filem tersebut dengan tanpa merujuk pada skrip di lokasi.

Semoga dengan perkongsian ini dapatlah para pembaca yang setia di The Patriots mengambil sedikit pengetahuan tentang pembikinan dan fakta disebalik filem SEMERAH PADI ini. Filem ini juga dikatakan oleh pengkritik filem sebagai sebuah filem Melayu yang benar-benar “Melayu” kerana filem Melayu yang terbit sebelumnya adalah filem Melayu yang terdedah dengan pengaruh filem hindi.


Membantah Penyelewengan Sejarah Oleh Parti MIRA Yang Mencabar Hak 153 Orang Melayu

1. Saya memerhati bagaimana parti yang kononnya mahu memperjuangkan hak minoriti telah menyelewengkan sejarah Melayu dengan sewenang-wenangnya yang saya percaya bahawa ia bertujuan semata-mata mahu menjatuhkan prestij sejarah orang Melayu sehingga dilucutkan hak 153 yang dimiliki oleh mereka.

Dari “hujah” nombor satu sendiri yang digariskan oleh parti MIRA (Minority Rights Action Party – MIRA) dalam artikel di page rasmi mereka sudah jelas niat jahat mereka ini. Jadi, izinkan saya mempertaruhkan hujah saya, memberikan kefahaman yang jitu kepada rakyat Malaysia diluar sana. Anda boleh ke page mereka (pautan: https://bit.ly/2T2tQoa) untuk melihat penyelewengan yang saya cakapkan dengan mata kepala sendiri.

2. Pada fakta nombor satu, dikatananya bahawa perjanjian “hak bumiputera” ini adalah hanya untuk tempoh 25 tahun sahaja. Malangnya dalam hujah tersebut, ia tidak menyatakan sumber, hanya dengan falasi “versi sejarah diselewengkan” dan hanya menyatakan dan menyuruh kami merujuk kepada akhbar “Straits Times” di London tanpa memberikan rujukan seperti tarikh penerbitan dan halaman berapa “fakta” yang dicakapkan itu dinyatakan.

3. Professor Khoo Kay Kim yang merupakan sarjana sejarah di Malaysia yang tidak perlu dpertikaikan lagi mengenai kredibilitinya dipetik dalam sebuah laporan akhbar Malaysiakini bertarikh 6 Sep 2010 dalam tajuk besar Khoo Kay Kim: Hak istimewa Melayu tak boleh dipadam (perhatikan perbezaan kami memetik laporan akhbar dengan rujukan tepat berbanding parti MIRA) dengan jelas mengatakan bahawa hak 153 itu sudah wujud pada zaman British lagi apabila British mengiktiraf kedudukan orang Melayu yang diakui sebagai rakyat raja. Manakala kaum lain tidak mempunyai pengiktirafan seperti mana yang dimiliki oleh orang Melayu sehinggalah beberapa puluh tahun kemudian.

4. Kedudukan hak keistimewaan orang Melayu ini telah wujud sejak wujudnya 9 kerajaan Melayu yang diasaskan bersama dengan raja-raja mereka yang wujud sekurang-kurangnya pada tahun 1895 berdasarkan sistem yang sedia, dan ia dapat dijejak sehingga ke awal lagi. Prof dalam kenyataan lainnya menegaskan bahawa hak 153 orang Melayu hanya dapatlah diubah dengan persetujuan orang Melayu itu sendiri.

5. Kami bersetuju bahawa terdapat Melayu di Malaysia yang menggunakan hak keistimewaan itu untuk kepentingan mereka seperti “kroni”, mengayakan perut mereka sendiri dan sebagainya sehingga ada orang Melayu yang tidak merasai keistimewaan itu. Adapun pada hujah ini, bukanlah ia bermaksud hak itu perlu dihapuskan, tetapi ia memerlukan penambahbaikkan.

6. Saya mahu membantah beberapa “kenyataan” yang sangat menjijikkan yang dilemparkan sewenang-wenangnya oleh pihak Parti MIRA. Misalnya seperti menyatakan bahawa perkataan Melayu itu datang semata-mata daripada perkataan Jawa. Perbahasan mengenai perkataan Melayu ini wujud dalam pelbagai rekod sejarah.

Daripada perkataan Yunani yang membawa kepada peta lama Ptolemy merujuk kepada kawasan geografi di Semenanjung Tanah Melayu – Malaiu Kolon, kerajaan Melayu purba sekitar Sumatera, kepada beberapa rekod namanya dalam sejarah luar seperti Khmer memangil Srivijaya sebagai Malayu, atau bagaimana nama ini pernah muncul dalam catatan Yunan kepada hipotesis terbaru bahawa nama Melayu berasal daripada Bahasa Tagalog yang membawa kepada maksud bebas.

7. Adapun pada maksud Melayu dari perkataan Jawa kononnya membawa maksud melarikan diri adalah tidak maksud akal untuk sebuah bangsa menamkan diri mereka, atau kerajaan mereka dengan nama yang membawa maksud yang buruk. Logik akal kita, apakah seseorang menamakan anak mereka dengan sesuatu yang jijik, sedangkan betapa begitu banyak nama indah lain boleh disematkan pada sebuah bangsa?

Selalunya sebuah bangsa menamakan diri mereka pada nama-nama kerajaan silam. Contohnya seperti bangsa Korea menamakan diri mereka dengan nama kerajaan purba Korea bernama Goryeo. Andai disusuri lebih jauh ke belakang, nama Goryeo menunjukkan perkaitan dengan sebuah kerajaan Korea bernama Goguryeo, yang wujud dalam zaman tiga kerajaan Korea: Silla, Baekje, dan Gorguryeo.

Agak pelik apabila bangsa Melayu tiba-tiba menamakan diri mereka dengan panggilan jijik padahal kalau hari ini, sebuah bangsa merujuk kepada bangsa dengan pangilan berbaur perkauman atau penghinaan, respon sama tidak berlaku yang membawa kepada penamaan bangsanya. Saya cadangkan anda memanggil kulit hitam nigga atau negro dan lihat sama ada mereka memeluk panggilan itu dengan tangan terbuka atau mungkin mata anda akan lebam memakan penumbuk.

8. Saya juga nak menegur bagaimana dengan jalangnya, pihak Parti MIRA menyelewengkan sejarah Bahasa Melayu, kononnya hanya mula berevolusi pada awal abad ke-20. Malangnya, kenyataan berbaur penipuan paling bangsat ini tidak benar. Sejarah Bahasa Melayu dapat dijejak seawal kewujudan bahasa Proto-Austronesia itu wujud pada kira-kira 2000 SM.

Kemudian, bahasa ini berevolusi kepada Melayu Kuno sekurang-kurangnya pada abad ke-7 Masihi dengan penemuan Batu Bersurat Kedukan Bukit milik Empayar Melayu Srivijaya sekiranya kita mahu menolak penemuan Batu Beraurat Dong Yen Chau pada abad ke-4 Masihi sebagai rekod terawal Bahasa Melayu Kuno. Ciri-ciri yang ditempatkan pada Bahasa Melayu Kuno ini adalah ia banyak dipengaruhi oleh pengaruh Bahasa Sanskrit.

Apabila kemasukan Islam ke Tamadun Melayu, ia membawa juga pengaruh Bahasa Arab dan Parsi yang banyak membawa revolusi besar kepada Bahasa Melayu lalu mewujudkan fasa Bahasa Melayu Klasikal yang banyak kita baca dalam hikayat-hikayat Melayu. Fasa Bahasa Melayu Klasikal ini tidak bermula pada awat atau lewat abad ke-20 sebaliknya bermula pada abad ke-14 sehinggalah ke abad ke-18 Masihi. Pada abad ke-18 inilah transaski Bahasa Melayu Klasikal mengambil alih sehingga menjadi Bahasa Melayu moden seperti yang kita kenal hari ini pada abad ke-20!

Evolusi ini adalah perkara biasa melibatkan pelbagai bahasa di dunia. Misalnya Bahasa Inggeris mempunyai beberapa fasa dalam sejarah seperti Proto English, Old English, Middle English, Early Modern English dan Bahasa Inggeris Moden hari ini atau seperti mana Bahasa Tamil mengalami beberapa fasa evolusi tersendiri seperti Proto Dravidian, Old Tamil, Middle Tamil dan Bahasa Tamil moden hari ini. Jadi kepada Parti MIRA, berhati-hatilah dalam menyampaikan fakta sejarah anda!

9. Lebih menyedihkan apabila anda menyatakan pula bahawa suku-suku kaum di Alam Melayu akhirnya menerima diri sebagai Melayu apabila menyedari mereka adalah pelarian berdasarkan kata-kata bahasa Jawa. Ini agak pelik kerana betapa sebenarnya penduduk Melaka sudah dikenali sebagai Melayu. Contohnya dalam catatan Portugis banyak merujuk kepada bahasa penduduk Melaka sebagai Bahasa “Melayu”.

Pada tahun 1524, dalam daftar perkataan dalam Vocaboli de Questi Popoli Mori, perkataan ke-334 ialah Al Parlare de Malaca ‘Apakah bahasa orang Melaka’, dan Antonio Pigafetta merakamkan orang Melayu menyebutnya sebagai ‘chiara-malaiu’! Chiara Malaiu boleh jadi ‘bicara Melayu’. Jadi pada zaman itu, orang-orang di Melaka dan sekitarnya bercakap ‘chiara malaiu’.

Kemudian, karya Emanuel Godinho de Eredia yang berjudul Declaracam de Malaca e da India Meridional com Cathay yang bermaksud ‘penerangan berkenaan Melaka dan Meridional India dan Cathay’ telah ditulis pada tahun 1613 dan menerangkan dengan selengkapnya berkenaan bangsa Malaio dari Hujung Salang ke Teluk Ramunia di Selatan Johor (Ujong Tanah), Laut Melayu yang merangkumi Selat Melaka dan Laut Cina Selatan hari ini, dan raja-raja Melayu.

Bukankah ia satu rekod yang meletakkan bahawa orang Melayu sudahpun dikenali dengan nama Melayu sejak abad ke-16 dan ke-17 Masihi, tak ada kena mengena dengan hipotesis masuk todi yang mengatakan bahawa mereka menggelar diri mereka sebagai Melayu hanya kerana menyedari diri sebagai “pelarian”. Kalau sebegitu, tentunya bangsa paling banyak berlari dalam sejarah iaitu Bani Israel menggelar diri mereka sebagai bangsa “pelarian” namun ia tidak pernah berlaku atau kononnya ia adalah istilah yang diwujudkan oleh UMNO semata-mata.

10. Adapun saya nak menegur anda apabila mengatakan apabila suku-suku Nusantara ini dikelompokkan sebagai rumpun Melayu sebagai usaha UMNO untuk memberikan mereka sttaus Bumiputera, padahal semangat Malay Race ini sudah wujud lama sebelum wujudnya UMNO.

11. Seorang intelektual Filipina, iaitu Wenceslao Vinzons, menubuhkan organisasi Pan-Malayan Union atau ‘Perhempoenan Orang Mellayoe’ pada tahun 1930-an dahulu untuk “…menggalakkan pengajian sejarah, tamadun dan kebudayaan bangsa Melayu dan memperkembangkan sentimen persatuan dalam kalangan bangsa-bangsa berkulit sawo matang.”

Pan-Malayan Union oleh Wenceslao Vinzons ini turut melibatkan Presiden Filipina iaitu Diosdado Macapagal (1961-1965) dan juga Senator Ahmad Domocao Alonto. Jose Rizal, antara pendiri semangat nasionalisme Filipina, dicatatkan pernah menggerakkan sebuah pergerakan yang berasaskan Melayu. Lalu, Jose Rizal pun mengumpulkan seluruh anak ‘Melayu’ dari Filipina, Dutch East Indies, Semenanjung dan Borneo di sebuah kota bernama Paris. Revolusi cetusan Jose Rizal ini sebenarnya mahu membebaskan seluruh bangsa Melayu daripada belenggu penjajah dan menubuhkan sebuah negara berpaksikan tamadun Melayu.

Dalam fakta lain pula yang berkaitan dengan penubuhan nama bangsa Melayu ini, dalam Around The World With A King tulisan William N. Armstrong (1904), pada halaman 126 tercatat, ketika Raja Kalakaua dari Hawaii bertemu dengan Raja Chulalongkorn dari Thailand pada lewat bulan March tahun 1881, raja Hawaii ni dengan bangganya mengatakan bahawa sesungguhnya orang Polinesia ini ada darah MELAYU! Maka jawab raja Thailand itu, orang Thailand pun ada darah Melayu juga!

Ini bermaksud semangat Bangsa Melayu bukanlah ciptaan UMNO semata-mata, ia sudah wujud sejak sekian lamanya lagi, yang mengambil semangat keserumpunan dalam keluarga penutur Austronesia itu sendiri.

12. Selain itu, kepincangan untuk meletakan orang Melayu pendatang dibariskan pula dengan memetik beberapa suku kaum lain sebagai pribumi sebenarnya yang tanpa parti MIRA sedar sebenarnya membawa kepada pembuktian secara tidak langsung bahawa orang Melayu ialah pribumi di Malaysia. Perhatikan ayat di bawah:

“Only the Negrito, Jekun, Semang, Jahut, Orang Laut, Orang Darat, Senoi, and other indigenous people groups (like the Kadazandusuns, Ibans and Bidayuhs).”

Analisis filogenetik menggunakan penanda SNPs telah meletakkan Orang Asli Semang dan orang Melayu pada cabang yang lebih awal berbanding populasi di Asia Timur yang secara langsung menunjukkan bahawa Orang Asli Semang dan Melayu adalah satu populasi yang lebih “awal” berbanding populasi di China dan Taiwan.

Kajian yang dilakukan ke atas 10 sub-etnik Melayu (Kelantan, Bugis, Banjar, Jawa, Acheh, Minang, Mendeleng, Rawa, Champa dan Pattani) menggunakan DNA mitokondria menunjukkan sejumlah orang Melayu DNA mitokondria menunjukkan sejumlah orang Melayu juga mempunyai DNA mitokondria yang berusia hampir 60,000 tahun dan turut berkongsi haplogroup (kumpulan DNA mitokondria) yang sama dengan Orang Asli.

Dalam masa yang sama, suku seperti Jakun dan Orang laut dikenali sebagai Proto-Melayu manakala Kadazansudun, Iban dan Bidayuh dianggap sebagai serumpun dengan orang Melayu dalam keluarga Bahasa Austronesia. Melalui dapatan-dapatan di atas, dapatlah kita simpulkan bahawa perbuatan untuk mengatakan bahawa orang Melayu pendatang secara tidak langsung mengatakan juga bahawa semua suku-suku kaum di atas sebagai pendatang.

13. Kesimpulannya, Pari MIRA adalah penyeleweng sejarah yang berlindung disebalik nama mahu mempertahankan hak kaum minoriti, tetapi mereka sebenarnya ekstremis yang berniat untuk menganggu kestabilan yang dicapai melalui kontrak sosial antara orang Melayu dan bangsa lain, bahkan dengan tidak tahu malunya, mahu mencabar hak 153 orang Melayu dengan membuktikan bahawa orang Melayu adalah PENDATANG!


Harga Sebuah Perpisahan: Konflik Pakistan Vs Bangladesh

Konflik antara Pakistan dan Bangladesh menunjukkan bagaimana ketidakadilan dalam urusan negara boleh membelahkan kesinambungan sebuah kedaulatan. Perasaan marah, ketidakpuasan hati, benci membenci dan keegoan adalah musuh utama dalam kesatuan. Hasil kekayaan negara mestilah diagihkan secara adil, kalau bukan samarata sekalipun.

Selepas Perang Dunia Kedua, British India telah dikurniakan mandat kemerdekaan; maka lahirlah dua negara yang besar – Dunia Pakistan yang dibahagikan di tengah-tengah oleh Dunia India. Disinilah bermulalah terminologi Bengal Barat (Pakistan) dan Bengal Timur (Bangladesh).

Islamic Republic of Pakistan dan People’s Republic of Bangladesh merupakan satu negara sebelum ini, dibawah nama “Dominion of Pakistan”.

Suka bertukar duka apabila kerajaan Pakistan mengimarahkan struktur negara mereka dengan bahasa Urdu sebagai satu-satunya bahasa kebangsaan; segala protes-protes dan kempen-kempen demi bahasa Bengali dalam BT tidak dilayan, malah dibalas dengan diskriminasi dari segi ekonomi pula.

Diantara 1948 dan 1960, Bengal Timur memberi sumbangan terbesar (70%) dalam usaha pengeksportan, tetapi hanya menerima 25% daripada hasil keuntungan sahaja. Pada tahun 1948, Bengal Timur mempunyai 11 kilang fabrik dan Bengal Barat pula sekadar sembilan sahaja. Tetapi selepas 1970, Bengal Timur telah kembangkan perindustrian mereka sehingga berjaya memilik 26 kilang… tetapi apabila lihat statistik dalam Bengal Barat pula, jelas terpampang sejenis diskriminasi, kerana Bengal Barat memiliki 150 kilang fabrik. Lihat perbezaannya.

Sebanyak AS$2.6bilion dipindahkan daripada Bengal Timur ke dalam ekonomi Bengal Barat.

Berbicara kembali tentang bahasa, ketidakadilan ekonomi akan mengenakan impak yang besar kepada beberapa generasi dalam Bengal Timur sendiri. Ketiadaan belas ihsan pentadbiran Karachi dalam perihal ini akan membuatkan masyarakat yang berpendidikan dalam Bengal Timur tidak layak untuk menjawat apa-apa jawatan dalam kerajaan. Maka saluran pendapatan akan tersekat, membuatkan yuran-yuran pelajaran tidak mampu dibiayai.

Bayangkan nasib orang-orang Malaysia jika secara tiba-tibanya bahasa Portugis digantikan sebagai bahasa rasmi. Hanya bangsa Muhajir dan Bihari yang menggunakan bahasa Urdu, dan kedua-dua mereka bukan bangsa majoriti dalam dua negara Bengal ini. Pada hari ini, bangsa Bihari belum cecah angka sejuta dalam Bangladesh, dan berada sekitar 20juta dalam Pakistan; manakala Muhajir pula dalam 12-13juta di Pakistan sahaja. Tentunya pada masa itu, bilangan ini jauh lebih berkurangan. Bahasa-bahasa Punjabi dan Sindhi yang digunakan secara umum, bukannya Urdu.

Perjuangan demi keadilan ini berubah menjadi peperangan demi kemerdekaan. Tujuh pelajar terkorban dalam demonstrasi pada tahun 1952. Kemarahan masyarakat Pakistan Timur mencanak apabila Taufan Bhola meragut 500,000 nyawa dan menghancurkan jutaan harapan. Tetapi kerajaan Pakistan Barat tidak memberikan bantuan yang secukupnya.

Pada masa ini, nama Pakistan sudah diberikan. Pakistan Barat menganggap merekalah Pakistan yang sebenar, manakala Pakistan Timur sekadar wilayah didalamnya sahaja. Maka keegoan yang memuncak ini meledakkan peperangan apabila Sheikh Mujibur Rahman, wakil Liga Awami dari Timur, menewaskan Zulfikar Ali Bhutto selaku Parti PPP dari Barat dalam Pilihanraya Pakistan 1970. Kemenangan Mujibur Rahman bukannya kecil… beliau mendominasi dalam bilangan kerusi parlimen dan undi popular.

Namun, Zulfikar Ali Bhutto tidak benarkan Mujibur Rahman menjadi Perdana Menteri Pakistan, menyebabkan Mujibur Rahman halang Jeneral Tikka Khan masuk Pakistan Timur untuk memegang jawatan gabenor.

Maka ketenteraan Pakistan pada malam 25 Mac merusuh untuk hancurkan segala tangan-tangan nasionalisme Timur. Universiti Dhaka diserang dengan zalimnya. Semua ahli-ahli media asing dihalau keluar dari Pakistan Timur untuk menghalang berita sahih pembunuhan seramai tiga juta orang dalam Pakistan Timur. Dan Mujibur Rahman diberkas pada hari beliau menandatangani pengisytiharan kemerdekaan Bangladesh.

Bangladesh menubuhkan barisan gerila bernama Mukti Bahini (Pejuang Kebebasan) yang turut dibantu Indira Gandhi. Dalam peperangan ini, India memang berikan bantuan yang banyak kepada 30 juta pelarian. Namun, ada juga segelintir masyarakat Bangladesh yang tidak mahu negara mereka dimerdekakan. Golongan ini dieksploit Pakistan untuk menyerang pemberontakan ini.

Peperangan ini merupakan salah satu daripada banyak pertembungan kuasa-kuasa dunia yang menghampiri dunia kearah tembakan nuklear yang pertama. Bayangkanlah, negara-negara yang kini direndah-rendahkan satu masa dahulu hampir menghancurkan kompleks politik dunia ini apabila USS Enterprise berlabuh di Teluk Benggal, kemudian di respon pula dengan ketibaan Armada Merah dari Vladivostok, pun dengan misil nuklear mereka sendiri.

Kepentingan Amerika Syarikat adalah seperti yang dapat dijangka – menghalang kemaraan pengaruh Kesatuan Soviet. Pakistan merupakan sahabat rapat China, yang Amerika Syarikat berharap mampu mengeksploit susulan keruntuhan diplomasi Sino-Soviet.

Keegoan Pakistan membutakan logik mereka lagi. Pada 3 Disember 1971, Pakistan menyerang pangkalan-pangkalan Tentera Udara India berdasarkan model serangan Israel dalam Perang Enam Hari. Hasrat Pakistan adalah untuk mensifarkan jet-jet pejuang India agar mampu menguasai zon Bangladesh. Serangan ini memulakan Perang India-Pakistan.

Kemasukan India secara sah telah menyebabkan Pakistan tidak mampu mempertahankan Dhaka. India mempunyai peralatan yang lebih canggih, berbanding Pakistan. Dan akhirnya Pakistan serah kalah pada 16 Disember 1971 dan iktiraf kemerdekaan Bangladesh pada 26 Mac seterusnya.


Pengalaman Ramadan Muslim Korea Di Malaysia

Bagi penduduk Muslim di seluruh dunia, Ramadan merupakan satu bulan istimewa. Ia bukan saja bulan untuk menambah amal kebaikan tetapi juga bulan untuk mengeratkan hubungan sesama saudara seagama. Dan bagi golongan mualaf terutama yang berasal dari luar negara, ia merupakan satu detik istimewa. Berikut perkongsian tiga kisah mualaf Korea Selatan untuk tatapan bersama.

Bagi wanita cantik berasal dari Seoul itu, Islam tidak asing bagi dirinya. Ini kerana abang iparnya, Said telah memperkenalkan Islam kepada keluarganya sekaligus membuka jalan kepadanya mengenali dan memeluk agama syumul itu selepas berkahwin dengan suaminya, Saad atau Yu Hyun-woo.

Sejak memeluk Islam sejak empat tahun lepas, Nadia atau nama sebenarnya Han Narae mengakui gaya hidup Islam berbeza dengan gaya hidup Korea dan masih mempelajari tentang makanan halal, pemakaian sopan dan cara beribadat daripada komuniti Muslim di Malaysia.

Dia berkata, “Semuanya baru dan ia mengambil masa, kegigihan dan ketekunan untuk belajar. Saya mendapat bantuan daripada rakan-rakan Muslim di Malaysia, jadi ia tidaklah sukar. Ramai orang membantu kami dan memudahkan kami untuk belajar.”

Bila ditanya apa perbezaan hari puasa di Malaysia dan Korea Selatan semasa Ramadan, Nadia yang memiliki Eid Authentic Korean Cuisine Restaurant bersama suaminya mendedahkan ia ibarat hari biasa di tanah kelahirannya cuma bezanya mereka berpuasa. Tetapi di Malaysia, suasana Ramadan amat meriah dengan mereka berkunjung ke bazar-bazar termasuk untuk persiapan sambutan Aidilfitri.

Baginya, ia membantu mereka merasai pengalaman masyarakat tempatan menyambut Ramadan dan Aidilfitri serta mengetahui gaya hidup Muslim. Cuma untuk tahun ini, situasi sedikit berbeza berikutan penularan pandemik Covid-19 dan perlaksanaan PKP/PKPB, mereka kini menerima pesanan dalam talian dan penghantaran makanan setiap hari.

Di sebalik kesibukan menguruskan rutin baru perniagaan akibat PKP/PKPB yang dikuatkuasakan kerajaan berikutan penularan Covid-19, itu tidak menghalangnya melaksanakan tanggungjawab sebagai suri rumah dan ibu kepada seorang cahaya mata.

Suasana Ramadan di kedua-dua negara juga berbeza. Suasana Ramadan di Korea Selatan merupakan hari normal di sana kecuali bagi umat Islam, mereka perlu berpuasa. Dan mereka perlu berdepan dugaan melihat orang lain terutama rakan-rakan makan dan minum secara normal, sesuatu yang jarang berlaku di Malaysia.

Nadia turut mengakui kehidupan sebagai seorang Muslim lebih selesa di Malaysia berbanding di Korea Selatan. Ini berikutan akses terhadap makanan halal mudah didapati dan mereka boleh mengamalkan gaya hidup Muslim dengan bebas, satu perkara yang sukar diamalkan di sana berikutan umat Islam merupakan kelompok minoriti di Korea Selatan.

Di sebalik semua itu, jati diri sebagai orang Korea tetap terpelihara. Nadia dan Saad yang dikurniakan seorang anak perempuan bernama Sarah, 3, tetap melatih puteri kesayangan mereka bertutur dalam Bahasa Korea dan mendapat pendidikan Korea walaupun dibesarkan di sini.

Bagi Emir Kim pula, kisah penghijrahannya memeluk Islam lama sebelum dia berbuat demikian pada November 2013. Justeru, bagi memudahkan para pembaca mengetahui kisah pengislamannya, boleh menonton video ini:

Menurut Emir, antara cabaran utama sebagai Muslim di Korea bukan saja kesukaran mencari makanan halal dan tempat beribadat tetapi juga diskriminasi masyarakat Korea terhadap penganut Islam di sana. Justeru, dia memilih berhijrah bagi membolehkan dia mengamalkan Islam dengan mudah dan tanpa prejudis.

Tambah Emir, prejudis sebegini timbul berikutan sesetengah warga Korea mengaitkan Islam dengan keg4nasan atau apa saja bentuk musibah yang berlaku. Selain itu, ada pula yang menganggap ia agama asing yang tidak sesuai dengan Korea. Mungkin kerana sikap prejudis inilah yang mendorongnya lebih banyak berada di luar negara termasuk negara Islam berbanding kembali ke kampung halamannya.

Sejak menetap di Malaysia pada Ogos 2019, salah satu perkara yang disukainya ialah tiada bentuk diskriminasi yang menghalangnya menjalankan tanggungjawab sebagai seorang Muslim. Salah satu pengalaman manisnya sebagai Muslim ialah berpeluang mengerjakan haji dan umrah di Baitullah pada tahun 2017.

Bagi Ahmad pula, kisah pengislamannya bermula semasa dia menyambung pengajian di Ireland. Di situ, dia bertemu dengan ramai orang dari pelbagai latar belakang termasuk yang beragama Islam.

Dari situ, Ahmad mula menunjukkan minat terhadap terhadap agama-agama termasuk Islam dan mengkaji perlakuan ibadat para penganutnya. Tatkala itulah, dia jatuh cinta dan Islam dan sejak itu menjadi seorang Muslim sejak sembilan tahun lepas.

Bagi anak jati Seoul itu, dia mendapati wujud konsep salah kelompok bukan Islam terhadap Islam. Ini kerana mereka menyangka umat Islam menyembah Tuhan bernama Allah dan Nabi Muhammad s.a.w itu pengasas agama berkenaan. Hakikatnya, Allah merupakan Tuhan yang sama dan baginda diutus sebagai utusan agama tauhid yang telah wujud sejak zaman-berzaman.

Seperti Emir dan Nadia, satu kesukaran bagi Muslim di Korea Selatan ialah mencari makanan halal. Tetapi baginya, kesukaran itu juga membolehkan dia belajar mengelak makanan tidak halal. Kesukaran sebegini yang mendorongnya berhijrah dan Ahmad sudah menetap di Malaysia selama setahun.

Bapa kepada dua cahaya mata itu turut mengakui pengalaman berpuasa di negara kelahirannya tidak jauh berbeza dengan berpuasa di Malaysia. Tetapi di sini, suasana berpuasa amat dirasai dengan kewujudan lagu-lagu meraikan Ramadan dan Syawal serta pasar-pasar makanan untuk dibeli sebagai lauk berbuka puasa.

Tambahnya lagi, “Pengalaman terbesar suasana Ramadan di Malaysia ialah semua orang di sekeliling saya berpuasa. Berpuasa bersama-sama memberi satu pengalaman yang berbeza kepada saya.”

RUJUKAN:

Sim, Cheng. (2020). Korean Muslim Reverts Share What It’s Like To Be Living In Malaysia. Have Halal Will Travel. https://www.havehalalwilltravel.com/korean-muslims-in-malaysia


Qin Liangyu: Panglima Wanita Dinasti Ming Yang Paling Gagah Dan Setia

Tahukah anda? Selain kisah Mulan yang dipopularkan oleh Disney, sebenarnya terdapat seorang lagi pahlawan wanita di China yang terkenal. Bahkan kisahnya bukan sekadar kisah lagenda tetapi beliau adalah figura sejarah yang pernah hidup pada zaman Dinasti Ming.

Nama wanita ini adalah Qin Liangyu. Qin Liangyu adalah salah seorang pahlawan paling terkenal dalam sejarah China. Baiklah apa yang menariknya tentang Qin Liangyu?

Antaranya kisahnya yang menarik adalah daya ketahananan fizikal dan mentalnya yang mendorong dia tekad meneruskan hidup dalam zaman Dinasti Ming yang mula memasuki era kejatuhan, ekonomi semakin merosot yang menyebabkan per4ng dan pemberontakan berterusan. Dia menjadi Jeneral paling terkenal di Sichuan semasa zamannya.

Latar Belakang

Qin Liangyu dilahirkan pada tahun 1574, tahun kedua Maharaja Wanli di Zhongzhou, yang kini berada di Zhong County, Chongqing, Wilayah Sichuan, ya, inilah wilayah yang pernah melahirkan tokoh seperti Yan Yan semasa zaman Tiga Kerajaan dan Ba Manzi semasa zaman Warring States.

Beliau berasal dari keluarga suku kaum Miao. Ayahnya, Qin Kui, seorang pegawai yang lulus peperiksaan perkhidmatan awam dan mencapai pangkat gongsheng. Bapanya percaya bahawa anak gadis juga berhak mendapat pendidikan yang sama seperti kanak-kanak lelaki.

Qin Kui memastikan Qin Liangyu menguasai ilmu sejarah dan teks klasik Confucian seperti adik-beradiknya yang lain. Dia juga mahir dalam seni bela diri dan puisi, bahkan berjaya mengatasi kedua-dua abangnya dalam pelajaran mereka.

Qin Liangyu berkahwin dengan seorang Ketua Tusi (Sistem Tusi adalah sistem pemerintahan yang mirip dengan Tasseng di mana ketua tusi mengawal kawasan dan mereka membayar cukai kepada maharaja) bernama Ma Qiancheng yang keluarganya dilantik oleh Maharaja untuk memerintah wilayah Shijie.

Keturunan Ma telah menguasai wilayah ini selama lebih dari 400 tahun. Dewan Negara ketika itu menubuhkan jawatan rasmi ini untuk menguruskan kawasan terpencil di luar jangkauan mereka.

Penglibatan Dalam Tenter4

Qin Liangyu kali pertama mengetuai angkatan tenter4 pada umur 25 tahun. Lama kelamaan angkatan tenter4nya akhirnya terkenal dengan nama Kavalri Tombak Putih, salah satu pasukan paling terkenal pada zaman itu.

Beliau mengambil bahagian dalam kempen pertamanya apabila dia menyahut seruan Maharaja Dinasti Ming pada 1589 untuk menghentikan pemberontakan Bozhou (atau pemberontakan Miao) dan bersama-sama dengan 200,000 tenter4 Ming, mereka mengalahkan 140,000 pemberontak yang diketuai oleh tusi Bozhou, Yang Yinglong.

Abang ipar nya dihukum bunvh selepas kekalahan Yang Yinglong (abang ipar Qin adalah menantu Yang Yinglong), suaminya ditangkap dan m4ti di penjara setelah seorang sida-sida yang korup memfitnah dia gagal mengumpulkan cukup cukai mineral untuk Maharaja. Peristiwa tragis ini juga menguatkan kedudukannya sebagai komander dan ketua White Spear Calvary dan Tusi Wilayah Shijie.

Pada tahun 1620, tahun terakhir pemerintahan Maharaja Wanli, Nurhaci (pemimpin Manchu) telah menyatukan suku Jurchen dan menjadi ancaman utama kepada dinasti Ming. Sebelum Kempen Sarhu, Maharaja Wanli mengarahkan ketua tusi tempatan untuk menyertai kempen dan Qin Liangyu sekali lagi menyahut panggilan per4ng Maharaja.

Dia menghantar adik beradik lelakinya Qin Bangping dan Qin Minping untuk memimpin tenter4 Sichuan bersama-sama menyertai tenter4 Ming. Dia sendiri juga turut sama ikut menyertai kempen bersama anak lelaki nya, Ma Xianglin.

Tenter4 Sichuan tewas pada pertempvran Hunhe, dan salah seorang abang Qin Liangyu iaitu Qin Bangping terbunvh dalam peper4ngan. Sementara pihak Qing (Nurhaci) yang sedang mara ke selatan dan mendengar kekalahan Qin di Hunhe.

Qin Liangyu pun bergegas ke Shanhaiguan, (Wilayah Heibei, salah satu titik laluan pintas Tembok Besar China) untuk mendirikan pertahanan di sana bersama anaknya yang berusia 16 tahun, di mana tenter4 Sichuan berjaya menahan kemaraan Qing.

Selepas pertempvran berakhir pada 1620, Qin Liangyu dan abang nya Qin Minping kembali ke Shijie, Sichuan. Lebih kurang dari satu tahun selepas mereka pulang ke kampung halaman mereka pada akhir musim gugur tahun 1621, mereka bertembung pula dengan masalah lain.

Menghadapi Pemberontak Dan Ancaman Luar

Ketua tusi etnik Yi, She Chongming, yang menguasai wilayah Yongning enggan menghantar bantuan kepada tenter4 Liaodong (China Utara, sebelah Korea) kerana tidak berpuas hati terhadap cukai tinggi yang dikenakan Dinasti Ming.

Gabenor Sichuan, Xu Keqiu telah menamatkan khidmat tenter4 dari etnik Yi yang mengiringi She Chongming untuk membantu dalam kempen Liaoning ketika mereka tiba di Chongqing dan She Chongming merasa kecewa.

Oleh sebab itu, 20,000 tentara Yi yang tiba di Chongqing telah memberontak, menaklvk Chongqing dan membunvh Gabenor Xu Keqiu. Mereka kemudian bergabung dengan seorang lagi ketua tusi Yi yang bernama An Bangyan dari Nasu Yi.

Pemberontakan ini dikenali sebagai Pemberontakan She An dan menyebabkan kerugian besar kewangan Dinasti Ming yang masih memer4ngi Qing di utara dan menghapuskan pemberontakan di selatan. Mereka mengepung Guiyang dengan 300,000 tenter4 selama 296 hari.  Hanya 200 jumlah pertahanan yang tinggal selepas mereka menamatkan pengepungan ibu kota Guizhou.

Di saat kebanyakan Ketua Tusi secara terang-terangan memberontak terhadap Ming, Qin Liangyu terus setia kepada Ming dan bekerja dengan tenter4 Ming untuk memadamkan pemberontakan.

Pada usianya 49 tahun, dia bersama tenter4 Sichuan dengan 450,000 lagi tenter4 Ming telah digerakkan untuk menentang pasukan She Chongming dan Bangyang. Kedua-dua ketua pemberontak itu mvsnah dalam peper4ngan sehingga pemberontakan dihentikan pada tahun 1629.

Pada tahun 1630, tahun ketiga Maharaja Chongzhen, setelah kem4tian Nurhaci, anaknya Huang Taiji yang bakal menjadi maharaja pertama Dinasti Qing meneruskan aspirasi bapanya, beliau memutuskan menyer4ng Central Plains melalui Mongolia.

Qing menawan empat kota dalam perjalanan iaitu Yongping, Qian’an, Luzhou, dan Zunhua, dan Huang Taiji sedang dalam perjalanan ke Beijing. Ini adalah kali pertama tenter4 Manchu melepasi pertahanan Tembok Besar.

Apabila tenter4 Qing semakin mendekat, Maharaja Chongzhen menyeru kepada setiap pelusuk wilayah untuk mengerahkan tenter4 datang melindungi ibu kota dan menamatkan pengepungan Qing.

Hanya tenter4 Sichuan di bawah Qin Liangyu sahaja yang sanggup memberikan khidmat kepada Maharaja, bahkan dia menggunakan sumber kewangan sendiri untuk menstruktur angkatan tenter4nya.

Qin membawa anaknya Ma Xianglin bersama isteri Zhang Fengyi, dan kakak iparnya Qin Yiming ke Beijing untuk menyelamatkan maharaja.

Setibanya di Beijing, penduduk-penduduk dan para pegawai yang mendengar khabar bahawa Qin Liangyu mengetuai Kavalri Tombak Putih untuk menyelamatkan Maharaja telah meningkatkan semangat dan moral pasukan tenter4 utama yang terkepung di dalam ibukota.

Maharaja Chongzhen dikatakan telah menulis puisi untuk memuji panglima wanita nya itu dalam empat rangkap, sayangnya penulis gagal menemui sumber terjemahan nya yang tepat.

Dia diberikan gelaran Pelindung Agung Putera Mahkota oleh Maharaja Ming Selatan, salah satu daripada beberapa kedudukan yang sangat berprestij yang hanya diberikan kepada beberapa orang sahaja sepanjang sejarah tamadun China.

Ming akhirnya merampas semula empat kota yang ditawan oleh Qing. Qin Liangyu kembali ke Sichuan dengan meninggalkan anaknya, menantunya, kakak ipar dan suku daripada jumlah penuh pasukan ekspedisi nya di Beijing untuk membantu mempermudahkan pentadbiran Maharaja.

Dia kekal berada di kawasan sempadan dan memberi tumpuan semata-mata untuk mempertahankan sempadan terhadap sebarang kemaraan Manchu serta menundukkan sebarang pemberontakan tempatan dalam wilayahnya. Dia berusia 56 tahun pada masa ini.

Menantu Qin Liangyu, Zhang Fengyi, mengikuti jejak langkah ibu mertuanya. Demi untuk membantu tenter4 Zuo Liangyu, yang sedang berper4ng di Henan, tenter4 Zhang Fengyi yang sedang dalam perjalanan ke Henan telah diser4ng hendap. Zhang Fenyi terk0rban bersama majoriti anggota pasukan Kavalri Tombak Putih.

Sebelum Dan Selepas Jatuhnya Ming

Pada tahun-tahun terakhir Dinasti Ming, berlaku pemberontakan terbuka di seluruh wilayah empayar. Pada tahun 1634, Zhang Xianzhong mengetuai pemberontakan petani di Yan’an, Provinsi Shanxi.

Dia keluar meninggalkan Shaanxi dan membawa tenter4 untuk menaklvki Sichuan. Qin Liangyu mengalahkan Zhang Xiangzhong pada tahun 1631 dan 1638, Zhang kemudiannya berundur dan menstruktur semula pasukan untuk meneruskan pemberontakan.

Pada tahun 1641, Zhang Xiangzhong menyer4ng Xiangyang, di mana anak lelaki Qin Liangyu iaitu Ma Xianglin mempertahankan kota dan Zhang berjaya merampas kota itu. Ma Xianglin m4ut dalam pertempvran itu.=

Pada tahun 1644, pada tahun ke-17 pemerintahan Maharaja Chongzhen, Li Zicheng, mengetuai pemberontakan dan menceroboh Beijing, sekaligus mengakhiri pemerintahan Dinasti Ming.

Zhang Xiangzhong sekali lagi menyer4ng Sichuan dengan harapan dapat menjadi Raja tempatan. Sekali lagi, Qin Liangyu, pada usia 70 tahun mengumpul segala yang dia ada sebagai sumber pertahanan tetapi sudah tidak ada lagi tenter4 yang setia kepada Ming.

Sichuan ditaklvk oleh Zhang Xianzhong. Qin Liangyu berundur ke wilayah sempadan Shijie dan bertahan di sana. Zhang Xianzhong mula menjarah dan membunvh penduduk Sichuan dalam skala besar. Daripada 3 juta penduduk Sichuan, hanya 10000 yang tinggal selepas Zhang Xianzhong selesai dengan pembunvhannya.

Pada 1647, Empayar Qing akhirnya mencapai Sichuan, mereka menghantar satu pasukan untuk menyer4ng wilayah itu sementara Zhang Xianzhong cuba melarikan diri. Zhang bertembung dan terper4ngkap lalu bertempvr dengan pasukan Qing di Xichong di mana dia dikalahkan dan dibunvh dalam peper4ngan.

Dalam sejarah, Zhang bertanggungjawab di atas pembunvhan beramai-ramai penduduk Sichuan selepas kejatuhan dinasti Ming. Populasi dan penduduk asal Sichuan tidak pernah kembali menjadi stabil. Mengikut rekod Qing, pada tahun 1720-an, 70-80 peratus penduduk Sichuan dilaporkan bukan dari keturunan penduduk asal.

Qin Liangyu meninggal dunia pada tahun 1648 di usia 75 tahun. Dia hidup lebih lama dari suaminya, Ma Qiancheng, yang m4ti dalam penjara akibat tuduhan fitnah kerajaannya sendiri. Dua abang lelakinya, Qin Bangping, Qin Minping, anaknya, Ma Xianglin dan menantunya Zhang Fengyi, di mana kesemuanya menjadi k0rban untuk Dinasti Ming yang disokongnya sepenuh hati yang setia.

Dia menyaksikan pengurangan populasi wilayahnya akibat tangan pemberontak yang kejam. Jadi, tidak ada sebarang rekod rasmi yang boleh menjelaskan atau meletakkan pengakhiran hidup nya bagaimana.

Dia hidup lama dan meninggal dunia setelah mencapai usia tua, tetapi tidak dapat dipastikan bagaimana dia m4ti, menurut sumber sejarah asli mengatakan dia m4ti akibat terjatuh dari kuda ketika melakukan tugas memantau kedudukan musuh, namun tidak dapat dipastikan adakah punca kem4tiannya kerana jatuh dari kuda atau dibunvh musuh selepas terjatuh dari kuda. Yang pasti, dia mencipta sejarahnya yang tersendiri dan penuh kisah epik.

Ada yang mengatakan dia sebenarnya bukan dari suku Miao. Mungkin antara Miao atau Tujia, memandangkan kerana nama keluarga nya adalah Qin, dan nama Qin adalah amat sinonim sekali dikenali sebagai orang Tujia, tetapi Tujia juga salah satu daripada cabang rumpun Miao.

Namanya amat jarang disebut sama sekali dalam konteks arus perdana atau pertempvran-pertempvran yang penting tetapi jika kita membaca dengan teliti pada sejarah Dinasti Ming Akhir, kita boleh temui rekod Qin Liangyu dan catatan tentang keluarganya di mana-mana sahaja, terutamanya catatan tentang rekod sepanjang perkhidmatan beliau semasa era Maharaja Chonzhen namun rekod-rekod ini ditulis dalam bahasa Cina.

Namun jika anda berpeluang melawat ke China, jangan lupa singgah ke Shinzu County di Chongqing, di sana ada muzium yang mempamerkan relik dan barangan tinggalan Qin Liangyu seperti baju perisai dan topi per4ng.


Unit Berkuda Besi Dalam Tamadun-Tamadun Agung

Menjelang kurun ke-7 dan ke-8 Sebelum Masehi, penggunaan pedati pe-rang di Timur Dekat mula perlahan-lahan diambil-alih oleh unit kavalri yang kebiasaannya terdiri dari kavalri ringan dan kavalri berat.

Kavalri ringan selalunya digunakan bagi mengejar mvsvh yang melarikan diri dan mengucar-kacirkan barisan mereka dari jauh menggunakan panah. Sementara itu, peranan kavalri berat pula lazimnya adalah mengg3mpvr dan meruntuhkan formasi perang mvsvh. Dalam sejarah purba, unit kavalri berat yang paling unggul dikenali sebagai katafrak.

PENGGUNAAN TERAWAL UNIT KATAFRAK

Perkataan ‘katafrak’ berasal dari bahasa Yunani dan ia membawa maksud ‘berpelindung penuh’. Bagaimanapun, katafrak bukanlah unit t3nt3ra Yunani sebaliknya ia lebih sinonim dengan Empayar Seleucid.

Gambaran terawal berkenaan katafrak boleh didapati di Khwarezm, sebuah daerah di Asia Tengah yang terletak berhampiran Laut Aral. Pada gambaran tersebut, katafrak ditampilkan sebagai unit t3nt3ra penunggang kuda yang lengkap berbaju perisai dan bers3nj4takan tombak dan panah.

Dipercayai, katafrak mula digunakan di rantau Asia Tengah seawal kurun ke-6 Sebelum Masehi dan ia tidak hanya terhad dalam lingkungan Empayar Seleucid sahaja, bahkan melibatkan hampir kebanyakan tamadun di rantau berkenaan.

‘KAVALRI BESI DARI PARSI’

Dalam kempen perluasan kuasa Rom ke Timur Dekat, mereka bertembung dengan Empayar Parthia, salah sebuah empayar yang menggantikan kedudukan Empayar Seleucid sebagai kuasa besar serantau. Menerusi catatan sejarahwan-sejarahwan Rom berkenaan k0nfl!k tersebut, kita dapat memiliki sedikit maklumat berkenaan unit katafrak. Cuma, perincian paling utama tidaklah hadir dalam bentuk karya sejarah sebaliknya hanya tampil dalam penulisan novel.

Dalam Aethiopica karangan Heliodorus, unit katafrak disifatkan sebagai pahlawan paling unggul dari sekalian pahlawan-pahlawan Parsi. Tambahnya lagi, setiap t3nt3ra katafrak bagaikan manusia besi.

Perincian paling penting yang diberikan oleh Heliodorus adalah perihal kelengkapan perisai katafrak; topi pelindung katafrak yang menutupi kepala hingga ke bahu dan hanya meninggalkan dua lubang di bahagian mata (Ammianus Marcellinus, seorang sejarahwan Rom dari kurun ke-4 Masehi bahkan mencatatkan bahawa topi pelindung katafrak direka supaya melekap pada muka pemakainya). Mereka juga mengenakan baju rantai yang diperbuat daripada loyang. Kuda-kuda tunggangan mereka turut dilengkapi dengan ciri perlindungan yang serupa. Kebiasaannya, unit katafrak menggunakan tombak panjang dan pedang sebagai s3nj4ta utama.

PENGGEMPUR BARISAN MU-SUH

Secara umum, unit katafrak dimanfaatkan sebagai unit perempuh bagi meruntuhkan barisan mvsvh. Dengan kelengkapan s3nj4ta mahupun perisainya yang berat, g3mpvran unit katafrak sememangnya memberikan impak yang besar dan hal ini turut dirakamkan oleh Tacitus dalam tulisannya, “Sebaik sahaja mereka (t3nt3ra-t3nt3ra Sarmatia; salah sebuah tamadun di Asia Tengah) menyerang musuh sambil menunggang kuda, hampir tiada lawan yang dapat menahan g3mpvran mereka.”

Daya g3mpvran yang hebat ini tidak hanya memberi kesan secara fizikal, tetapi juga berupaya melemahkan mental lawan. Menukil catatan Cassius Dio tentang kekalahan Crassus dalam Pertem-puran Carrhae, “Ramai yang ma-ti akibat gerun terhadap g3mpvran katafrak”.

KELEMAHAN DI SEBALIK KEMEGAHAN

Apapun, katafrak bukanlah unit kebal yang tidak mempan dengan sebarang s3r4ngan. Hakikatnya, kelebihan utamanya juga merupakan kekurangan utamanya. Antara lain, baju perisai yang dikenakan oleh mereka sangat berat hinggakan tentera katafrak memerlukan bantuan orang lain untuk menaiki kuda. Tidak dinafikan, selama mana tentera katafrak berada di atas kuda, mereka merupakan lawan yang menggerunkan. Namun lain pula keadaannya jika mereka terjatuh – saat itu, mereka hanya menjadi mangsa mudah untuk diganyang beramai-ramai.

Tambahan pula, baju perisai yang berat mempercepatkan lagi kehabisan stamina si pemakai dan kuda tunggangannya. Tidak hanya kehabisan stamina kerana memikulnya ke sana sini, baju pelindung tebal yang menutupi seluruh tubuh badan juga mudah membuatkan pemakainya kepanasan. Kelemahan ini dimanfaatkan dengan sebaiknya oleh maharaja Aurelian semasa beliau meme-rangi pasukan t3nt3ra Palmyra yang diketuai oleh Zenobia.

Bersama unit kavalri ringan pimpinannya, Aurelian sengaja mengumpan unit katafrak Palmyra untuk mengejar mereka sambil pasukan Rom berpura-pura melarikan diri. Setelah berlalu beberapa tempoh yang cukup untuk melelahkan katafrak Palmyra, Aurelian pun mengarahkan pasukannya untuk menggem-pur mereka. Dalam pertem-puran tersebut, Aurelian mempunyai unit tentera yang menggunakan cokmar dan unit inilah yang menewaskan katafrak Palmyra.

Bagaimanapun, katafrak tetap merupakan unit kavalri yang sukar digugat. Buktinya, khidmat mereka terus digunakan oleh beberapa empayar agung dunia seperti Empayar Seleucid, Empayar Rom, Empayar Sassanid dan Empayar Byzantine. Hanya sesudah pembuatan baju perisai yang mempunyai daya tahan lebih kuat diperkenalkan pada Zaman Pertengahan, barulah keunggulan katafrak luput dan akhirnya, unit tersebut pupus ditelan zaman.

Pada hari ini, terdapat sejumlah permainan video yang memberikan gambaran tepat berkenaan unit katafrak dan cara mereka beraksi. Antaranya seperti Rome II: Empire Divided dan Mount & Blade 2.

TERJEMAHAN
Wu Mingren. (27 Jun 2018). Cataphracts: Armored Warriors and their Horses of ***. Ancient Origins.


5 Fakta Mengenai Keturunan Terakhir Uthmaniyah

Hari ini, ramai yang berbicara mengenai negara Turki. Selepas percubaan untuk menggulingkan Kerajaan pimpinan Receb Tayyib Erdogan mendapat liputan meluas, ramai yang menzahirkan solidariti dengan pelbagai cara tersendiri. Ini menunjukkan bahawa negara bekas pusat pemerintahan Khilafah terakhir Islam itu meraih tempat yang istimewa di hati murbawan Malaysia secara umumnya.

Fenomena ini bukanlah perkara yang baharu. Pemikir dan juga ilmuwan nusantara terkenal iaitu Hamka, ada menyentuh tentang kadar ‘nostalgia jiwa’ yang tinggi di kalangan nusantarawan kita terhadap Turki, di dalam bukunya yang bertajuk Sejarah Umat Islam. Pada era beliau lagi, setiap tragedi yang berlaku kepada Turki mendapat keprihatinan yang besar daripada umat Alam Melayu.

Rata-rata yang membaca sejarah Ustmaniyyah pasti mengenal nama Khalifahnya yang terakhir iaitu Sultan Abdul Hamid Kedua. Kisah penggulingan dan pemenjaraan beliau yang masyhur itu sangat menyayat hati. Apatah lagi, beberapa naratif sejarah menyebut bahawa anak-anak sang Sultan, terbuang di beberapa buah negara Eropah, lantas menjadi gelandangan dan terpaksa mengemis untuk meneruskan kehidupan. Sebuah kisah sadis dan kecederaan umat Islam lebih seratus tahun yang lampau.

Namun kini, adakah anda mengetahui nasib cucunda-cucunda kepada Sultan Abdul Hamid yang masih hidup sekarang?

Ini diperkenalkan Putera Kayıhan, atau nama penuhnya Putera Abdulhamid Kayıhan Osmanoğlu Efendi, salah seorang keturunan Sultan Abdul Hamid yang berbaki sehingga kini.

Putera Kayıhan adalah cucunda Sultan Abdul Hamid yang pertama dilahirkan di Turki selepas Kejatuhan Ustmaniyyah. Dilahirkan pada tahun 1979 dan berusia 37 tahun kala ini. Beliau menetap di Fatih, Istanbul dan merupakan sosok yang sangat dirai di Turki atau di dalam bahasa Arabnya ‘mahbub ladan-nas’ (celebrated people/selebriti).

Bagaimana nasabnya sampai kepada Sultan Abdul Hamid Kedua ialah dengan turutan ini.Abdulhamid Kayıhan Osmanoğlu —> Harun Efendi —> Abdel Karem —> Selim Efendi (anak lelaki sulung Sultan) —> Sultan Abdul Hamid Kedua (sultan ke-36 dalam Dinasti Ustmaniyyah merangkap Khalifah ke-26 yang termaktub di dalam legasi Khilafah Agung Ustmaniyyah).

Ini menunjukkan Putera Kayıhan adalah generasi keempat selepas Sultan Abdul Hamid Kedua.

Berikut lima fakta menarik mengenai Putera Kayıhan yang perlu anda ketahui:

1) FASIH BERBAHASA ARAB DENGAN LAHJAH ARAB LUBNAN

Meskipun Putera Kayıhan dilahirkan di Istanbul, beliau sangat fasih berbahasa Arab dengan Lebanese Colliqual Accent.

Ini berikutan kedua ibubapanya yang dilahirkan di Tanah Syam (sebelum mereka kembali bermukim ke Turki), maka Putera Kayıhan membesar dengan bahasa Arab merupakan lingua franca di dalam rumahnya.

Hal ini sangat berbeza dengan majoriti leluhurnya yang hanya pandai berbahasa Turki meskipun mereka memegang status sebagai para Sultan (banyak buku sejarah Arab yang memanipulasi sudut kelemahan berbahasa Arab para Sultan Ustmaniyyah ini untuk memburukkan nama mereka).

Meskipun begitu, Putera Kayıhan mengalami sedikit kesukaran apabila berhadapan dengan Bahasa Arab Tinggi. Perkara ini diakui sendiri olehnya yang juga terkenal dengan sifat kerendahan dirinya, dan cermat serta lembut di dalam menuturkan kata.

Beliau pernah sekali ditemuramah oleh cabang saluran TRT Turki yang menggunakan Bahasa Arab Tinggi dan terdapat beberapa persoalan yang gagal dihadamnya dengan baik lalu menjadikan bual perbincangan sedikit tersasar. Hanyasanya keseluruhan temuramah tersebut sangat memuaskan dan memberansangkan. Bahkan jika rakaman rancangan itu bisa diputar secara kerap di media dunia Arab, Putera Kayıhan pasti saja mampu membentuk pengaruh yang luarbiasa di kalangan komuniti gergasi Arab yang belum tahu akan kewujudannya.

2) BANYAK BERTUKAR SEKOLAH.

Di zaman kanak-kanaknya, Putera Kayıhan sering bertukar sekolah setiap kali selepas identitinya sebagai cucunda Sultan Abdul Hamid diketahui oleh rakan-rakan sedarjah dan gurunya. Suasana Turki pada era 80-an dan awal 90-an yang super sekular seringkali menggugat ketenteraman beliau di sekolah, berikutan buku-buku teks sejarah di Turki telah sejak sekian lama merekodkan bahawa Sultan Abdul Hamid adalah pengkhianat besar kepada bangsa Turki. Seorang cikgu perempuannya yang mendapat tahu bahawa Putera Kayıhan adalah cucunda sang Sultan, dengan spontan telah menyatakan bahawa:

“Datukmu adalah pengkhianat!”.

Peristiwa ini diceritakan oleh Putera Kayıhan sendiri.

Katanya beliau kala itu masih seorang anak kecil dan tidak faham mengapa gurunya berkata demikian. Pulang ke rumah, beliau hanya menaruh kisah itu daripada diceritakan. Sehinggalah selepas beberapa ketika, beliau akhirnya menyuarakan juga peristiwa itu kepada ibubapanya kerana sebagai seorang anak kecil beliau ingin tahu mengapa Datuknya digelar orang sebagai pengkhianat.

Ibubapanya meskipun terperanjat, tetap dengan cara memahamkan seorang anak kecil, menceritakan segala kebaikan Sultan Abdul Hamid kepada Putera Kayıhan. Antaranya, sang Sultan menggemari wuduk dan sentiasa berada dalam keadaan berwuduk setiap masa. Sang Sultan bahkan mempunyai bekas wuduk yang berhampiran dengannya setiap ketika. Baginda tidak akan menandatangani sebarang dokumen ataupun menurunkan cop mohor diraja dalam keadaan tidak berwuduk. Jika ada dokumen yang datang kepadanya dalam keadaan tidak berwuduk, Baginda akan berwuduk dahulu dan barulah menandatanganinya. Ibubapanya juga menyebut, bahawa Sultan Abdul Hamid bersolat lima waktu, bahkan tidak meninggalkan solat sunat rawatib. Selepas diceritakan semua itu, ibubapanya bertanya,

“Bagaimana boleh Datukmu yang bersifat sebaik begini, dalam masa yang sama adalah seorang pengkhianat?”

Selain itu, antara bentuk cercaan yang diterima Putera Kayıhan, beliau diolok-olok dengan pernyataan bahawa Datuknya setiap masa hanya berjalan dengan mengangkat kepala dan tidak pernah sekali menundukkannya. Ejekan itu bahkan digayakan sendiri oleh mereka di hadapannya.

3) CEMERLANG DALAM SEMUA MATA PELAJARAN TETAPI TIDAK DALAM MATAPELAJARAN SEJARAH.

Meski sering berpindah sekolah, Putera Kayıhan merupakan pelajar yang cemerlang. Beliau sering cemerlang dalam semua subjek tetapi tidak di dalam subjek Sejarah. Ini berikutan segala yang dibacanya di dalam buku teks sejarah di sekolah adalah pendustaan dan pembohongan terhadap Ustmaniyyah* sekaligus bertentangan dengan segala yang diperikan kepada Putera Kayıhan oleh ahli keluarganya.

Putera Kayıhan tidak pernah sanggup untuk menulis kembali segala penipuan itu atas kertas jawapan, semata-mata untuk memperoleh markah peperiksaan. Hal ini menarik perhatian seorang gurunya dan Putera Kayıhan telah dipanggil untuk penjelasan.

Jawapan beliau ialah, segala yang ditulis olehnya pada kertas jawapan adalah apa yang beliau perolehi menerusi lisan ibubapanya.

Sehingga lah selepas beberapa soal dan jawab, gurunya bertanya, “Kamu ada hubungankah dengan Sultan Abdul Hamid (sehingga tidak mampu menerima yang buruk tentangnya)?”

Jawab Putera Kayıhan, “Saya dari keluarga Osmanoğlu”.

Gurunya membalas, “Jadi maknanya, ada hubungan?”

Jawab sang Putera, “Ya. Ada hubungan. Jika tiada hubungan, bagaimana semua matapelajaran saya bisa cemerlang, tapi tidak pada subjek Sejarah?”

Mujurlah gurunya ini adalah seorang pencinta legasi Ustmaniyyah juga (yang menyebabkan Putera Kayıhan terus kekal di sekolah itu). Balas gurunya, “Kalau begitu, saya juga punya hubungan dengan sang Sultan?”

Kerana terkejut, Putera Kayıhan membalas, “Bagaimana Cikgu juga ada hubungan? Adakah kita bersaudara?”

Jawab gurunya, “Tidak, bukan saudara. Hubunganmu dengan sang Sultan adalah hubungan darah. Adapun hubunganku dengan Baginda adalah hubungan roh (iaitu kecintaan).”

4) PERNAH MELAWAT GAZA PALESTIN.

Atas dasar kecintaan Putera Kayıhan untuk melihat bumi Palestin yang dianggapnya sebagai Tanah nenek moyangnya (Palestin berada di bawah pemerintahan Ustmaniyyah selama beberapa ratus tahun), beliau telah pergi ke Palestin pada tahun 2012 dengan mengikuti delegasi sebuah parti politik Turki.

Perjalanan untuk ke Semenanjung Gaza bukanlah mudah. Beliau pada awalnya terdengar ada sebuah delegasi parti politik, iaitu Great Unity Party yang akan ke Gaza. Beliau mengikuti rombongan ini terlebih dahulu ke Mesir via kapalterbang, kerana Gaza hanya boleh ditelusi menerusi Ma’bar Rafah di Semenanjung Sinai berikutan Ma’bar Rafah adalah satu-satunya pintu masuk ke Gaza. Di Mesir beliau tidak mendapat rekemendasi daripada kedutaan Turki di sana untuk bersama dengan delegasi atas alasan, mereka risau terhadap keselamatan Putera Kayıhan.

Balas Putera Kayıhan, “Saya tetap mahu masuk juga. Ada orang yang menanti saya di sana. Sangat penting. Jika delegasi tidak mahu pergi, bawa saya ke depan pintu masuk Rafah”.

Dipendekkan cerita, mereka akhirnya ke sana juga. Di depan gerbang Rafah, saat pasport delegasi dikumpulkan untuk diberi kepada askar Israel, Putera Kayıhan meminta agar pasportnya diletakkan paling atas, dengan harapan yang sangat tinggi agar beliau dapat masuk. Natijahnya, mereka dibenarkan melintas masuk selepas beberapa jam menunggu di hadapan gerbang.

Ziarah itu sangat ringkas. Hanya sehari semalam saja. Namun Putera Kayıhan sangat menyarankan kepada sesiapa yang ada peluang ke sana, agar pergi lah. Lihat segalanya dengan mata kepala sendiri, kerana terdapat perbezaan yang jelas antara melihat melalui perantaraan media massa, berbanding berdiri sendiri di tempat bergolak itu. Berziarah serta berbicara dengan penduduk Gaza, melawat perkuburan para Syuhada’ dan berdiri di tengah-tengah runtuhan bangunan, semuanya membuahkan emosi dan kesedaran yang luarbiasa.

Putera Kayıhan adalah keturunan Keluarga Besar Osmanoğlu yang pertama menjejakkan kaki ke Palestin sejak tempoh 110 tahun.

5) MENDAPAT KERAKYATAN TURKI

Meskipun berdarah Ustmaniyyah, Putera Kayıhan hanya mendapat kerakyatan Turki pada usia beliau lapan tahun. Selama tahun-tahun terawal penghijrahan keluarganya ke Turki, dalam tempoh itu, mereka hanya menetap di Turki dengan menggunakan visa yang sentiasa perlu diperbahurui apabila tamat tempoh.

Hanya apabila Turgut Özal menjadi Presiden Turki, barulah Putera Kayıhan dan keluarganya diberikan status kewarganegaraan tetap oleh Presiden itu, sekaligus separa-menamatkan ‘tragedi kehidupan dalam buangan Keluarga Besar Osmanoğlu’.


Analisis Disebalik Watak Tyrion Lannister

Game of Thrones merupakan salah satu daripada drama bersiri yang amat popular di Amerika Syarikat bahkan seluruh dunia. Siri drama ini amat sarat dengan falsafah dan teori politik yang amat menarik untuk dikaji. Karakter-karakter di dalam rancangan ini juga adalah sangat dinamik, menggambarkan realiti kotor dunia politik.

Salah satu daripada watak kegemaran ramai adalah Tyrion Lannister,  iaitu seorang lelaki kerdil yang dilahirkan di dalam sebuah keluarga bangsawan kaya.  Tyrion sering menerima kecaman ramai oleh kerana keadaan fizikalnya. Ibu kandung Tyrion telah meninggal dunia sewaktu beliau melahirkan Tyrion, menyebabkan ayah kandung Tyrion,  Tywin Lannister untuk membencinya.

Tywin juga menganggap Tyrion sebagai salah satu sumpahan tuhan kepada beliau. Kakak kandung Tyrion,  Cercei juga membenci Tyrion kerana dia menganggap Tyrion sebagai punca kematian ibu kandung kesayangannya. Jamie, iaitu pasangan kembar Cercei merupakan satu-satunya ahli keluarga Tyrion yang melayani Tyrion dengan baik serta menyayanginya.

Tyrion sering menerima hinaan masyarakat oleh kerana keadaan fizikalnya yang kerdil,  menyebabkan beliau sudah lali dengan kutukan yang diterima. Tetapi kutukan yang diberikan oleh ahli keluarganya,  terutamanya daripada ayah kandungnya sendiri masih lagi menyakiti Tyrion. Tyrion sangat dahagakan penerimaan daripada keluarganya.

Menyedari kekurangan beliau dari segi fizikal, menyebabkan Tyrion lebih bersemangat untuk meningkatkan kebolehan intelektualnya. Tyrion meluangkan sebahagian besar dari masanya untuk membaca bagi meningkatkan pengetahuan beliau. Ini menyebabkan Tyrion menjadi salah satu daripada karakter utama yang mempunyai kebolehan intelektual yang sangat luar biasa. Kebijaksaannya diakui oleh ahli keluarganya sendiri, termasuklah ayah kandungnya yang masih membenci Tyrion.

Ketika tampuk pemerintahan anak saudaranya yang gila kuasa,  Joffrey Baratheon,  Tyrion telah dilantik menjadi  ‘Hand of the King’ buat sementara waktu oleh ayahnya,  iaitu penasihat utama keluarga diraja. Kebijaksaan Tyrion telah berjaya menyelamatkan keluarga mereka berulang kali dalam usaha untuk mempertahankan kerusi besi diraja.

Namun, di sebalik kebijaksanaan Tyrion,  Tyrion juga merupakan seorang kaki mabuk yang gemar meluangkan masanya di rumah pelacuran. Ini adalah salah satu daripada kaedah ‘defense mechanism’ yang dilakukan oleh Tyrion bagi melupakan kekosongan jiwa dan kecaman yang diterimanya oleh masyarakat ramai.

Jika dibandingkan dengan keluarganya sendiri,  Tyrion merupakan salah satu karakter yang mempunyai sifat baik dan ihsan yang paling tinggi. Kecaman dan deraan yang diterimanya sejak kecil menyebabkan Tyrion mempunyai sifat belas kasihan yang tinggi,  terutamanya kepada mereka yang sering berasa tersisih dalam masyarakat.

Buktinya, dalam permulaan siri ini,  Tyrion menasihati Jon Snow yang juga sering rasa tersisih oleh kerana status beliau sebagai seorang ‘bastard’ (anak luar nikah). Ketika itu, golongan anak luar nikah sering dipandang hina dan disisihkan oleh masyarakat ramai kerana meraka dianggap golongan kotor,  mereka juga tidak boleh mewarisi harta keluarga mereka. Seperti Tyrion,  Jon juga sangat mendahagakan penerimaaan daripada orang ramai. Tyrion menasihati Jon dengan berkata,  “Never forget what you are, the rest of the world will not. Wear it like armor and it can never be used to hurt you.”

Sewaktu Sansa Stark ditangkap untuk dijadikan seorang banduan oleh ahli keluarganya,  Tyrion telah bertindak memberikan Sansa layanan yang sangat baik berbanding ahli keluarganya yang lain yang sering mendera emosi dan fizikal Sansa. Selepas beliau dipaksa untuk mengahwini Sansa yang masih muda remaja, Tyrion tidak pernah menyentuhi Sansa kerana beliau mahu menghormati Sansa yang tidak rela dengan perkahwinan tersebut.

Tyrion dituduh membunuh anak saudaranya,  Joffrey Baratheon dan dihukum mati. Ayahnya telah berkomplot untuk menuduh Tyrion secara palsu bagi menghapuskan kehadiran Tyrion kerana beliau malu dengan fizikal Tyrion yang kerdil. Selepas beliau berjaya meloloskan diri dari King’s Landing,  Tyrion menawarkan khidmatnya kepada Daenarys Targaryen,  yang ingin menuntut haknya di kerusi besi diraja.

Bersama-sama dengan Daenerys,  Tyrion mengimpikan untuk membina sebuah dunia yang baharu yang bebas daripada kekejaman dan ketidakadilan. Dibekalkan dengan kebijaksanaan beliau,  Tyrion telah berjaya untuk mengatur strategi untuk membantu Daenerys menawan King’s Landing tanpa peperangan yang besar yang akan mengorbankan ribuan nyawa.

Drama bersiri ini telah berjaya memaparkan realiti sebenar dunia politik. Mereka yang terlalu berprinsip, baik hati dan lurus bendul tidak akan mampu untuk bertahan di dalam perebutan kuasa. Politik adalah bukan untuk semua,  mereka yang bercita-cita untuk menceburkan diri di dalam dunia politik harus berani untuk mengotorkan tangan mereka.

Ini mengingatkan saya kepada kisah Imam Syafie yang pernah bekerja sebagai penjawat awam semasa tampuk pemerintahan Khalifah Harun ar-Rashid. Sikap beliau yang sangat berprinsip menyebabkan beliau dicemburi, dituduh dan dipenjarakan di atas tuduhan palsu. Selepas beliau dilepaskan dari penjara,  Imam Syafie menjadi serik untuk melibatkan diri dalam dunia politik dan mengambil keputusan untuk mendedikasikan seluruh kehidupannya dalam menuntut ilmu.


Singa VS Harimau: Siapa Yang Akan Menang?

Setelah saya mengeluarkan fakta tentang harimau (Malaya) dan singa, pasti ada yang tertanya-tanya; jika harimau dan singa bertarung, siapa yang akan menang?

**Nota : Sebagai sebahagian daripada usaha pemulihan dan pemeliharaan, saya dan warga The Patriots TIDAK MENGGALAKKAN anda membandingkan mana-mana haiwan, apatah lagi membandingkan dari segi pertarungan.

Kami juga TIDAK MENYOKONG mana-mana persatuan / kumpulan yang membahayakan haiwan dalam segala segi terutamanya dalam bentuk pertarungan.**

Mari kita lihat fakta.

Bagi pihak harimau, mari kita andaikan Harimau Siberia (jantan dewasa) diambil sebagai contoh. Bagi pihak singa pula, Singa Afrika (jantan dewasa) dijadikan contoh. Kedua-dua haiwan ini merupakan yang terbesar dalam sub-spesiesnya.

PERBANDINGAN FIZIKAL

<< SAIZ
Berat bagi seekor harimau Siberia (jantan dewasa) boleh mencecah kira-kira 465 kilogram manakala berat bagi seekor singa Afrika (jantan dewasa) yang pernah direkodkan adalah kira-kira 313 kilogram. Faktor berat memainkan peranan utama dalam pertarungan harimau dan singa dimana berat boleh meningkatkan kekuatan terkaman haiwan ini. Namun begitu, berat akan menyebabkan kepantasan (dalam larian) haiwan ini akan terjejas.

Akan tetapi, harimau dan singa merupakan haiwan yang bertarung secara berhadapan, dimana kepantasan (dalam larian) tidak begitu memainkan peranan besar.
(Nota : berat ini adalah berkaitan dengan otot dan bukannya lemak.)

<< SAIZ OTAK
Kajian di University Oxford mendapati bahawa saiz otak harimau lebih besar berbanding singa. Walaupun singa mempunyai saiz tengkorak yang lebih besar, ruang kranium bagi harimau lebih luas dan ini menunjukkan otak harimau lebih besar. Ini menunjukkan harimau lebih cerdik berbanding singa.

<< KEKUATAN GIGITAN
Melalui kajian tersebut juga, didapati harimau mempunyai kekuatan gigitan yang lebih kuat berbanding singa, dimana daya gigitan dikira menggunakan formula body mass allometry (BFQ).

Harimau mempunyai kekuatan gigitan sebanyak 127 manakala singa pula ialah 112.

<< TAHAP AGRESIF
Melalui pemerhatian di sebuah zoo yang menempatkan harimau dan singa di satu sangkar, didapati bahawa harimau lebih bengis berbanding singa.

Ini ditunjukkan dengan serangan harimau keatas singa secara tiba-tiba tanpa gangguan faktor luaran. Menurut pakar biologi, Craig Saffoe di Ankara, “Harimau lebih agresif. Mereka menyerang untuk membunuh dan mematikan. Manakala singa lebih bersifat, ‘membelasah’ dan ‘bermain’ sahaja”.

<< PERLINDUNGAN DIRI
Dinyatakan bahawa surai singa (rerambut pada leher singa) membantu dalam melindungi leher singa daripada tercedera. Ini kerana hampir setiap pemangsa akan mencederakan atau menyerang bahagian leher si mangsa. Walaupun begitu, fungsi surai singa lebih diterima pakai pakar biologi sebagai ‘penanda’ umur dan tahap hormon singa tersebut berbanding sebagai perlindungan diri kerana singa tidak mempunyai pemangsa semulajadi.

<< SIFAT SEMULAJADI
Harimau merupakan haiwan pemangsa yang memburu secara berseorangan dan mereka memburu dalam persekitaran yang padat dengan pokok contohnya hutan rimba. Ini membantu dalam penyamaran diri harimau tersebut. Pemburuan secara berseorangan membuktikan bahawa harimau lebih aktif, lebih pantas dan boleh menundukkan lawan yang lebih besar daripadanya (cth seladang) berseorangan.

Singa pula merupakan haiwan yang memburu dalam kumpulan (pride) di kawasan yang lebih luas, contohnya di padang rumput. Singa terlebih dahulu mengepung mangsa dan menyerang secara berkumpulan. Ini menunjukkan bahawa singa mempunyai kerjasama yang baik antara mereka. Namun begitu, yang memburu hanyalah singa betina. Singa jantan lebih banyak berehat dalam kumpulan.

Pertarungan antara singa dan harimau perlu ditentukan keadaannya dahulu. Adakah ianya berlaku di tanah pamah atau hutan? Berseorangan atau berkumpulan? Adakah faktor luar terlibat sama (contohnya sorakan penonton di zoo dan arena)?

<< KEPANTASAN (DARI SEGI CAKARAN)
Seekor harimau mempunyai cakaran yang pantas tetapi momentum yang kurang berbanding singa. Manakala singa mempunyai cakaran yang agak perlahan namun mempunyai momentum yang lebih besar. Ini adalah kerana singa lebih tinggi dan mempunyai lengan yang lebih panjang berbanding harimau.

Saiz komparatif (ratio) humerus dan lengan :
Harimau Bengal : 80:100
Singa Afrika : 87:100

Kedua-dua haiwan mampu membunuh seorang manusia biasa dengan sekali cakaran sahaja, terutamanya jika sasaran dikenakan keatas kepala manusia tersebut.

Jika sifat haiwan diambil kira, harimau lebih banyak menggunakan kedua-dua lengannya dalam menyerang, kerana haiwan ini mempunyai keseimbangan yang baik jika kedua-dua lengannya diangkat dalam menyerang. Manakala singa lebih gemar menggunakan rahangnya dalam menyerang leher mangsa. Singa mampu menyerang menggunakan tangan, tetapi lebih biasa menggunakan rahangnya kerana rahang singa adalah lebih kuat berbanding harimau.

SEJARAH PERTARUNGAN

1. Direkodkan didalam Zoo Ankara pada Mac 2011, seekor harimau menyerang seekor singa dan membunuhnya dengan sekali cakaran sahaja. Ia menyerang urat darah jugular (leher) singa tersebut sehinggakan ia mati dalam lumpur darahnya.

2. Di Coney Island (persembahan haiwan) pada 1909, seekor singa yang sedang membuat persembahan tiba-tiba menyerang seekor harimau yang sedang dirantai. Singa tersebut melompat keatas belakang badan harimau itu. Namun, walaupun dibebani rantai yang berat, singa tersebut bukanlah ancaman bagi harimau itu kerana akhirnya, singa yang menyerang mati dirobek harimau tersebut.

3. Pada Disember 2008 di Korea, seekor singa (110kg) menyerang seekor harimau betina (90kg) secara tiba-tiba dengan menggigit leher harimau itu sehingga mati.

4. Pada 1951, seekor singa Afrika jantan membunuh seekor harimau betina di sebuah sarkas. Caranya juga sama, dengan gigitan pada leher harimau sehinggakan harimau tersebut mati dalam masa satu jam akibat cedera parah.

5. pada 1857 di Zoo Bromwich, seekor harimau memecah masuk kedalam sangkar seekor singa dan menyerangnya. Singa itu terselamat dari diserang dibahagian leher kerana dilindungi dengan surainya, namun harimau tersebut berjaya mengurai isi perut singa terbabit. Singa itu mati dalam masa beberapa minit sahaja.

6. Di sarkas pada zaman Rom Purba, pertarungan antara makhluk-makhluk ganas seringkali dianjurkan. Salah satunya adalah di Pompeii dimana menunjukkan pertarungan antara singa dan harimau. Titus, maharaja Rom mempunyai seekor harimau Bengal yang seringkali menang dalam pertarungan menentang singa.

7. Seekor harimau milik Raja Oude mempunyai rekod membunuh 30 ekor singa, dan membunuh seekor lagi semasa sedang dipindahkan ke taman zoologikal di London.

8. Pada akhir kurun ke 19, Gaekwad of Baroda menganjurkan pertarungan antara singa Barbary dan harimau Bengal dihadapan beribu penonton. Gaekwad bertaruh kemenangan pada singa, manakala beribu orang bertaruh pada harimau. Akhirnya Gaekwad terpaksa membayar sebanyak 37,000 rupee kepada penonton kerana singa tersebut lunyai diterkam harimau.

ULASAN PAKAR

1. Pada 1959, seorang wartawan Spokesman-Review bertanya kepada William Bridges, seorang pegawai di Zoo Bronx. Beliau berkata “pada zaman dahulu di Coliseum Rom, orang yang bijak akan bertaruh pada harimau”.

2. John Varty, pemilik Londolozi Reserve di Afrika Selatan berkata “Ramai orang bertanya, yang mana lebih besar? Jika seekor harimau dan singa bertempur, yang mana akan menang? Saya pernah melihat seekor harimau mengunyah seekor kura-kura (leopard tortoise) dengan mudah. Singa pula mencuba, tetapi tidak pernah berjaya. Jika berlaku pertempuran, harimau akan menang, setiap kali.”

3. Sebuah organisasi Big Cat Rescue di Tampa, Florida berkata, “Kami lebih suka jika semua orang lebih fokus terhadap usaha menyelamatkan kucing-kucing besar ini daripada diancam kepupusan. Kekuatan kedua-duanya sering timbul dalam pemikiran setiap orang. Jika ia bergantung kepada saiz, umur, dan tahap agresif haiwan terbabit, harimau mempunyai lebih banyak kelebihan.

4. Sebuah dokumentari National Geographic (The Last Lions of Asia) menyatakan bahawa harimau Bengal mempunyai berat lebih 50 kilogram berbanding Singa Asia, dan mampu membunuh singa Asia dalam pertarungan.

5. John Smith Clarke, seorang penjinak singa berkata “daripada 100 kes pertarungan, kesemuanya dimenangi oleh harimau. harimau lebih licik, tidak terlalu kelam dalam serangan. Walaupun sama kuat, harimau bertarung dengan cara yang berbeza. Ia lebih gemar bergolek di tanah menggunakan belakang badannya, dan mencengkam singa dalam cengkamannya sehingga singa itu kalah.”

BIDANG SENI DAN PENULISAN

Bidang ini sering menggambarkan bahawa apabila berlaku pertarungan antara singa dan harimau, singa sentiasa menang.

1.Pada kurun ke 18 dan 19, James Ward melakarkan lukisan dimana singa memenangi pertarungan dengan harimau, yang menunjukkan nilai simbolik singa sebagai Great Britian.

2. Sebuah pingat Seringapatam British menunjukkan seekor singa mengalahkan seekor harimau, dengan sebuah panji diatasnya, bertulisan Arab, iaitu ASAD ALLAH AL-GHALIB (Singa Allah menakhluk). Pingat ini diperingati sebagai lambang kemenangan British dalam Perang Seringapatam melawan Tipu Sultan yang menggunakan harimau sebagai jata.

KONKLUSI

Saya lebih memilih harimau sebagai pemenang dalam pertempuran satu lawan satu (1 by 1) diantara harimau Siberia dengan singa Afrika dikawasan tanah pamah.

#AC